Ka Lo Hngak Ding (Part - 21) - Chinland Today Media\nKa Lo Hngak Ding (Part – 21)\nOctober 25, 2013 4:07 am·0 comments\n“Aa-vui!!”, tiih awka neem lemloih a pi nuih kawh aw le meisa vang rualaw thlurthloih a theih veten Awite cu a thing dukdi. A thuruahnak ah zianghman a rak thei nawn lo. A kiangkap cu a thim hmephmep zo nan maisa pakhat hman a vang lo. Cutiih khawthim lakih amah lawng a um cu mangbang ti tukin a pi cun a rak ko. Awite cu ka biang parih a mitthli a pi ih hmuh phangin a hon hnuul lohli ih a room ihsin a hong suak. Mahlemah mawhnak thei-aw zet mithmai thawn, “Awih ka pi, nan rak lut lai ka rak thei ngah lo in ngaithiam aw” tiin a hon dil. A pi nu cun Awite ih mithmai cu ngunngaih takin a von zohhliah. Awite cu a pi in a theithiam ding phangah a hmai a thup ih, “Ka pi, rawl ei ka lo tuahsak ding maw” ti phahin coka lamah a lut furfo. A pi cun duh thotho lo’n, “Aa-vui, i zoh hnik” a von ti. Awite cun, “Ka pi, zianghman ka cang lo. Ti na kholh hmaisa ding maw rawl ka la hmaisa ding?” tiin a pi mithmai cu zoh cuang loin a hon sut. A pi cun a hei naih ih, “Ziangah na ttap? Ziang na cang saw? Ka lungkimnak tel loin na ttap thei lo ka lo ti kha!” a hon ti. Awite cu a pi in a neeldan a hmuh in a lungawi si a lung a hno fawn. Cule nauhak aa te vekih umawter a pi ih mithmai umdan zohin a hong hni hruthri. Cumi hnu lawngin a pi nu cun, “Tihang rak hlumh awla ti ka kholh hmaisa ding” tiin a let lai. Inn leng pangpar hmuanih tlang kurhko a pupa khal a rong lut ve ih ti kholh hmaisa dingin inn tlunah a kai ve.\nZan sml 10:00 a kim cun a phone a rong awn ciamco thlang. Awite ih thinlung te cun Sumte hngilh a duh tuk thlang. Ko Aung in phone a kawh tinten a thinlungten Sumte a hlam in a mangsal ringring. Singapore a feh zikzawng teih U Parte ih a sim le hnemnak “Caan in ziangkim a liampi vekin na tuarnak khal caan lawngin a lo hnem thei ding” a rak timi, acuih caan cu liam har a ti tuk lawmmam! Ziangtin um sehla a thinlung taktak in Sumte a hngilh thei ding ti a ruatsuak thei lo. Kan hlan pupa ttongih, “Sentecai hngilh ni um lo,\nTuatir hngilh ni um lo” an timi famkimtertu roriin a thei aw. Paih tuk lem loin phone cu a von la.\n“Hello…… Baby!”, awsuah hlim takin Ko Aung cun a rak sawn nan Awite cun,\n“Imm…..” ti lawngin a sawn.\n“Na dam lo maw? Na ziang na cang saw? Mizan le phone na kai lo. Baby, ka ruah na har tuk ee”\n“Ziangah maw na ruah ka har?”\n“Baby, sii teh na ei maw?”\n“Aw! Sii zianghman na ei lo maw? Penadol tivek tla ei awla”, Awite a ttah a suak tuk. Awsuak in hong nguk ciamco sehla a duh nan a ttah suup ttentto phahin, “Sii hi um sehla ka duh tak ngai. Ka natnak damter theitu sii hi leilungtlun ah a sem hrih lo”. Cuih ttongfang cun Ko Aung ih lungsung feipi sunmi vekin a tuarter. Thilumdan a von fiang thluh thlang.\n“Baby. Na sim duhsan ka fiang. Mizan i biak loin Suite hmuah na biak cun a thlamte in ka zumcia. Ka zum vek na si ngaingai ko. Tthaten i ngai aw. Cuih na natnak dam verver ko ka lo tuah ding tiin thu ka lo kam ngam lo nan na hmasii lang lo dingin ka lo khuh duh. Na damnak ka si ding ka ti ngam lo nan na kiangih a lo tuamhlawmtu si ka duh kumkhua. Baby, ka aw na theih ruangih na nat a luar ding a si ai cun phone ka thlah ko ding. Na duh tiktik ih i kawh ka hngak ringring. Ka hnenah na thinlung zaten i pe thei lo a si hmanah na kiangnai ih i umter duh caan ka lo hngak ding. Ka lo duhdawtnak na theifiang ih i cohlan thei ding ni thinsau le mithmai panten ka lo hngak ding. Asile, tuizan cu hizat in kan bang mai ke aw. Zan na itthat thei lo pang le i rak ko aw. Ziangtik lai can khalah na hrang ka ready. Good night Baby”\n“Ok. Good night”.\nAwite a phone a thlah in a ihkhun parah a vong zau. A lung an rong zuur ciamco. Ko Aung hin a ngaihsakdan vekin ngaihsaktu a nei dah lo. A duh taktak khalah a ruat. Ziangtivek ih harnak a ton le lungngai ih a um caan ih kipah Ko Aung hi a kiangah a rak thleng ringring. Hitluk ih duhdawt le ngaihsaktu tlangval cu leilungtlun ah an har zet ti cu fiang tukin a thei. Asinan Sumte a hngilh thei lo mi hrimhrim hi cu amah le amah khal a huatawk tukmi a si. Duh takin Ko Aung von pom sehla ti a von ruat. Asinan miphun pakhat an si lo hlei ah Biaknak hmunkhat an si lo ti a theihnak in a naihniam ngam lo. Nuam men ih kom huahho, phone card ttul cancan ih leiter, leng suah tinteih MRT card a top-up sak dingin a ruatih mi fapa duatte a si ve ding si khawh ti a ruat lala. Atuih hlanih a thil tuahsakmi hman a tam tuk zo in a hmu. A paih thih cam kim ttumih pangpar a leihsak pawl a von mitthlam ciamco sal. Mi ttha tuk a si cu a fiang sinsin. Tuih a thinlung ih Ko Aung a zohdan, a cancan hin Ko Aung a ngaidan pawl a von ruatih duhdawtnak hi mi pahnih hnenah a neih theih mawsi? titiang a sutaw. Ko Aung hin a thinlung a rak la thluh zo ah a ruataw nan Sumte ih thuhla a theih ihsi a tuarnatdan a ruahsal ciamco ah amai’ thinlung umdan khal a theithiam nawn lo.\nAwite cu a ihhmun in thu a ruat buai. A lu a cuul thul. A sawl a tal ciamco. Cule, a mithmai cu thuthluknak fumfe a tuah ti theihtheih zetin a hong eng pempem. A si, Awite cun, “U Sum tuih a damlonak ihsin a dam ti ka theih ngah veten Ko Aung ih duhdawtnak ka cohlang ding.” tiin a hon ttong suak. Cun, ” Asinan U Sum hiti dinhmun ih a fehliam a si ahcun ziangtin ka um ding?” tiin a tha a vong nau sualso lala. A phone cu a von la ih Suite hnenah a hei ko. Suite ih phone sungah cun minung pathum an rak biakaw. Awite thawn pali an si. An zaten hni le khekin thu an rel. Leng an suah ih an umdan an simaw cio. Awite cu an lakih nuam takih um ve a duh. Pakhat hnu pakhat ttong an cuhaw nohno. An ttong le kawl ttong hlir a si bet.\n“Hello….. Awite, na um lai maw?” Suite cun a von sut. Awite cu tha nei lo tak awsuah thawn, “Imm…. Nan ttong ka lo ngai. Zo le zo saw nan si hluahhlo? Suite cu na lak thei tuk aw”\n“Aw….. Hi. Hei…. Hei…… Hinah ka rualnu, ka rualpi tthabik ka lo ti ringringmi Awite a um. Awite, hitawk cu phone sung lawng a siih an aw cun na hminsin thei zik lo. Leng kan suah tikah ka lo tongawter leh ding aw. Twetwe le Anna le Hninhnin an si. Twetwe cu Mon miphun, Anna hi Karen miphun a si ih Hninhnin hi Shan a si. Kan dung inn ka tthawnawk Agent inn ka um lai ih ka rualpi an si hi”\n“Aw. Rak be aw mai uh. Kei ka thlah sung ding”\n“A ttul lo. Anmah pawl ka thlahter sawn ding.”\n“Aih, an lo ko sun tete nan thu a thaw zet si”\n“Anmah pawl biaknak ah ka rualpi hlun ka hnawl thei lo. Hey guys, nan phone rak thlah sung uh. Ka rualnu thawn thu poi rel ding kan nei” tiin a von fial. Suite ih rualpi minung pathum khal cun theithiam zetin phone an rak thlah.\n“Awite, na ttha maw? Mitute kha Ko Aung in phone in rak biakih, “My Baby lay hrang damnak sii ka si thei ding na zum maw?” i rak ti. Ko Aung cun a lo ngaihsak taktak. A ttong awsuah hrimhrim in a thinlung tak thawn a ttong le ttong lo ti theih a theih tuk”\n“Sui, thungai takten ka ti asile, Ko Aung hi ka duh ve zet hokhaw. Kan dung U Sum ih thu ka theih hlan hrawng tla hi cu Ko Aung ih aw hin ka hna tla in ti ngam. A ngai tla ka ngai ttheu. Asinan atu U Sum ih thu ka theih hnu hin ziangtin simaw ka um. Ko Aung ka biak hi a thiang lo tuk rori in ka thei”\n“Khakha si ka lo sim ttheu mi. Na U Sumte hnenah a thianghlim zetmi duhdawtnak na rak neihmi balhter na duh lo ruangah a si. Na balter a si nawn lo hokhaw ka rual. Kumziat ha rei thlang? Na thuruahnak hi thlengh hrimhrim aw”\n“Khah, hmaizarh off kan la ding aw. Leng kan suak ding”\n“Aw… Ka pi ka sim phot ding.”\n“Awite, a har zet ding ka thei ko. Asinan kei cu Sumte thawn pehpar in thu na ruah ding hi ka duh nawn lo. Na hngilh verver thei lo ding ka thei ko. Asinan Ko Aung ih a lo ngaihsakdan tla khi ruat hnik awla.”\n“A si ko. Ka ruat ve tuk. Curuangah tucu thuthluknak ka tuah zo si. A rei hlanah na thei leh ding”\n“Si maw? Hihi….. Lungawinak lam thu a si ka beisei. Ka rak hngak aw”\n“Ummm……. Lungawinak lam si ding ka zum tamsawn ko. …..”.\nAn thurel a thaw vivoih zinglam a rak kau zo. 2:00am lawngah phone an thlak. Ruahnak ttha zetzet petu rualpi ttha neih man hla ti zetin Awite cu zan ih ding a hreh nawn lo. Thaisun hrang khawruah harnak zianghman nei lo hnangam zetin puan sungah cun a kual thiaitho.\nPeh vivo lai ding…..\nKa Lo Hngak Ding (Part – 41)


A DIH RIH LO MI DO THLENNAK PALI, CATTIALTU DR RUN BIK – The Chinlung Post\nOctober 1, 2020 admin Knowledge 0\nA tawp hrih lo mi do thleng nak (4) (Falam ah party le council hrilawknak kan nei). Gen.Newin khan ram a hruai cun policy le party neih a tul a ti ih,cui ruangah Burmese way to Socialism Programme Party (BSPP) party cu a din.Ka cin tak cu 1967 hrawng a si I,cunah cun Falam cu party organizing stage siizungzee dinhmun ah an ret.Party hrilawk election timi a um hrih lo.\nKa pa khal member 5 lamah a tel Kum 1974 ah kha lai I 1974 Danpi cu nemnghet a si I_him I Dan vekin central parliament ,state council le township council pawl run hril a si.Hakha I to ding state council sh chairman cu Lt.Col. Map Cung Nung a si I,Falam council chairman cu Tlausun mi lThang Lung a si.Central I MP cu Khaute mi Ngun Luai a si.\nParliament cun New in cu Presidentah an hril.Cuticun New in cu BSPP I chairman le rampi I tamadah a kop.Cu task lai I defence minister cu tulsi I NLD patron,kum 92 mi Tin Oo hi a si. Credit: Run Bik.\nKUMPI KUM LI CHEU CHUNG FALAM KONGLAM HI VUN ZOH TUAH UH


Hringnun lamtluan ih hrial ttulmi thil (10) - Chinland Today Media\nJanuary 26, 2017 10:47 pm·0 comments\nHringnun lamtluan, hlawhtlinnak zin kan zawh laiah in dawnkhamtu le in hnaihnok theutu thil (10) kan hrial ttulmi cu:-\nMidang ih an lo hmuhdan vekih na hringnun ukter\nMidang ih an lo hmuhdan le ruahdan hi a si lo. Ziangtinha na hmuhawk ve timi hi a thupi sawn. Nangmah kha na hringnun ih thupi bik na si sawn. Midang an si lo. An lo relsiatnak tongkam, na ti thei lo ding tiih an lo hmuh dan ah tthumaw loin nangmah sawn kha ringamawknak nei awla, na ruahsanmi ih rahsuah kha atakin langter sawn aw. Midang ruahdan ah thumaw in na tuah dingmi tthulh hlah. Thil zah-um tuah dingah ningzak ding a si lo.\nCan liamcia zomi sual-palhnak ruangih rinhlehawk\nNa can liamcia zomi cu na hmailam can ra her lai ding thawn va tahtthim ding a si lo. Athupi sawnmi cu tuini hi a si. ‘Tuini ah ziang na tuah’ timi sawn hin na hmailam can cu a run relfiang sawn ding.\nMai tuahduhmi thil parah felfai tei thutluknak tuah thei lo\nNa feh duhnak cu khuitawk a si timi na bawtcat thei hlan sung cu khui hmanah na thleng zik lo. Ziangmi ha tuah na duhbik timi kha fiang hmaisa aw. Cumi na cu thinlung le na ruahnak zaten va thlun aw.\nCan thupi a lakih liam ralter\nKan hringnun ah hril ding lamzin pahnih a um. (1) Thil cang zomi cu a si dan vek ih va cohlang ding le (2) Cui thilthleng cu (atha zawngin)thleng danglam thei dingih zumngam. Thingkung rak cing ding can tthabik cu a liamcia kum 20 kha a si. Asangtu ih a tthabik can cu tui can hi a si. Na tlaksiatnak thuanthu hlun in na can lo liamter hlahseh. Thlengawknak dingah a tlai ti a um lo.\nDaithlang le dawngdah takih um hiahhiah men tum\nZiangtik ah thih na duh, ziangtin ha thih na duh tiin duhhril theinak na nei lo. Hmanseh ziangtin ‘nun na hmang duh’ tithu ah cun duhhril theinak na nei. Nitin tein duhhril theinak canpual kan nei cio. Kan tuahttuanmi parah kan lungawinak hi tampi a tthumawk. Hringnun cu thlalang vek a si. Thlalang hmaiih na phorhmi cu na hmuh letmi a si.\nHlawhtlinnak lawng beisei\nHlawhtlinnak cu na ruahsan dingmi a si. Hmanseh hlawhsamnak khal na cohlang ve a ttul. Ziangah tile hlawhsamnak na cohlang thei lo ah cun thilthar na zirsuak dah lo ding ih hlawhtlinnak zin thawn na hlataw sinsin ding.\nCingfel(pahtlang) theimi buainak va kian.\nThil va kian-kual rero kha bansan aw. Na buainak cu va hrial rero lo’n ngaithupi awla. Buainak na ton tikah pahtlang huam aw. Cingfel tum aw. Na ngaihthah le buainak in a lo belhsah ding. Midang va ngaidam awla. Na hringnun a lo tuahtha tupawl kha va duhdawt thiam aw.\nMai tlinlonak cohlang hnakih puhmawhnak hawl tam\nTlaksiatnak tampi cu puhmawh hawl tamtuknak ih rahsuah a si tlangpi. Puhmawh hawl kual rero ih mah le mah bumawknak khal a si ih mai tlamtlinlonak cohlang ih thutluknak tuah thei ding a si sawn.\nMai tlamtlinnak zawn ngaihthah pang\nNa tlin lonak lawnglawng na ruat le na lungawi thei dah lo ding. Na tlinnak zawn khal kha na ngaihthah hlah. Na thiamnak zawnah rinum tein tuaithar aw vivo awla na lungawinak a pung vivo ding. Na talent somnung aw.\n‘Atu’(Now) timi can ngaithupi lo.\nKan hringnun ih thil tumtham tak ra her danglam rero pawl hi thil fate vekih lang a tui(present) can ih thilcang rero pawl ih rahsuah an si. Thil tumtham lawnglawng ngaihtuah in hi thil fate vekih lang hi kan ngaihthah theu hi kan tuahsualmi thil tum-thamtak cu asi.\nBe all you can be_John C. Maxwell\nMore from my siteThlengawknak A Thleng Rero Mi Kan Hmu Thei Lo A Va Bang Ve!Falam Hruaitu Pawl Sawisel Kan Tuar Ngam Lo Tuk Maw Si?Nunui’ KutChin Ramkulh Lamzin Tuahṭhatnak ah JICA in Cet 100 Lenglo Pe DingNangmai’ hrangah Midang Bawm AwAn Ti Hlehle Tuk Timen Hlah!!


Titles for Isaiah 42:2 Whole Chapter Back to Scripture List\nIsaiah 42:1Isaiah 42:2Isaiah 42:3Isaiah 42:4Isaiah 42:5Isaiah 42:6Isaiah 42:7Isaiah 61:10Isaiah 61:11Isaiah 62:10Isaiah 62:11Isaiah 62:12Jeremiah 31:10Jeremiah 31:11Jeremiah 31:12Jeremiah 31:13\nChristmas sermons.Christmas.Epiphany season--Sermons.Redemption--Biblical teaching.Redemption--Sermons.Salvation--Biblical teaching--Sermons.Service (Theology)--Sermons.\nExegetical Notes on Isaiah 42:1-7\nIsaiah 42:1Isaiah 42:2Isaiah 42:3Isaiah 42:4Isaiah 42:5Isaiah 42:6Isaiah 42:7\nBible. Isaiah, XL-XLV--Commentaries.\nIsaiah 42:1Isaiah 42:2Isaiah 42:3Isaiah 42:4Isaiah 42:5Isaiah 42:6Isaiah 42:7Isaiah 42:8Isaiah 42:9\nBible. Isaiah--Criticism, interpretation, etc.Epiphany season--Sermons.Jesus Christ--Baptism--Sermons.


MAH telin SAC ralhraang neihsiah Inn-Lo pawl an zuar sak tum dan cipciar - Falam Online Media\nMAH telin SAC ralhraang neihsiah Inn-Lo pawl an zuar sak tum dan cipciar\nApril 26, 2022 April 26, 2022 Ni Hnem Sung\t0 Comments\nNUG cozah cun dothlengnak hrangah ti`n ralhraangbawi Min Aung Hlaing le ho pawl ih inn, inn-hmun le Loram ṭhenkhat zuar sak a tum.\nKan dung zarhte ni ah NUG cozah pumruang pakhat a si mi Planning, Finance and Investment minister U Tin Tun Naing in kumkhat pumhlum NUG cozah annual report a tuah nakah a rel tel a si.\nA rei hlan ah an zuar thok tum ti a si ih SAC ralhraang in mah hlawknak hrang liolio ah mipi/cozah ta Inn-Lo an lak sak mi 40 kim zik cu market rate pangai hnakih zaṭek 70 malin NUG cozah in mipi le ramdangmi hnen ah a zuar tum tiah RFA in a tarlang.\nNUG minister U Tin Tun cun “ralhraang ralkap hruaitu pawl in daan loin mah hrang hlawknak liolio ih an la mi Inn, Lo, Hmunram pawl cu kan zuar cing thlang ding. Cumi pawl cu netahnu ah Federal Army pi in a ṭul lo dingmi hmunram Inn-Lo pawl an si” ti`n NUG Parliament ah a rel ih “kan ngahmi pawl cu Dothlengnak hrangah hmual nei zetin hman a si ding” tiah a ti.\nRalhraang SAC ralkap hruaitu pawl hin Yangon khawlipi ih Inn Loram an neih mi pawl ihsin hlawknak tamzet an hmu.\nRead more: https://t.co/GEgHvQT6Lf#WhatsHappeningInMyanmar\n— The Irrawaddy (Eng) (@IrrawaddyNews) April 26, 2022\nMin Aung Hliang hin Yangon khawlipi, hmun cangkang Inya tili kiangkap ah properties 2 a nei.\nHih hmun ah 2011 tiangah neihsiah zianghman a rak nei lo nan ralhraang Than Shwe in ralbawi ah a ṭuan ter hnu, 2011 ihsin kum 5 sungah Inya tili kiangkap ah $ million tamzet man inn pawl a nei thok.\nPakhat cu 14 Inya tiih theihlar innpi a si ih ramdang khuallian le Tlangpar hriamkai hruaitu pawl an khual ṭheunak military intelligence guesthouse hrang hman dahmi innpi a si ih, cuih innpi khal cu NUG cozah in a zuar tum tiah theih a si.\nNUG cozah hin tukum February thla ah ralhraang SAC ralkap kut ih um Innhmun Loram pawl zohsalnak policy a tuah ih, ralhraang kut ih ummi cu mipi hlawknakding hrangah kan la saal ding ti`n thu an rak suah dah a si.\n← AA hnen ah Chin ralkap pawl Raldo an zir\nLairawn doawknak ah an cangsual zikte →\nAung San Suu Kyi thu thawn pehpar in Min Aung Hlaing in thuthar a suah lala


Zeiruangah Dah Biden Hi US Rammi Mitampi Nih An Thim i Trump An Hnawl? – Chin 11 News\n1. Zalonnak-biden 2. Zalonnak thleidan thiam- Trump Phone si caah cafang palhmi tam kho men ka ruat thiam u, thazaang pek philhlo tein ka page hi like le share in ka bawm ve u.


Sink, in an alcove in the bedroom in Room 123. - Bild von Artmore Hotel, Atlanta - TripAdvisor\nSink, in an alcove in the bedroom in Room 123. - Bild von Artmore Hotel, Atlanta\nFoto: “Sink, in an alcove in the bedroom in Room 123.” Aus Bewertung:\nA little bit of New ...\nNr. 17 von 174 Hotels in Atlanta Zertifikat für Exzellenz 1302 W Peachtree St NW, Atlanta, GA 30309-2902 Hotelausstattung\nMehr Hilfreich? Danke, AnotherGail! Problem melden gmartmorehotel, General Manager von Artmore Hotel, hat diese Bewertung kommentiert\nFoto hinzufügen Alle 1.644 Bewertungen für Artmore Hotel anzeigen Ähnliche Hotels entdecken Wingate by Wyndham Atlanta/Buckhead 2.123 BewertungenPreise ansehen 7.0 km Loews Atlanta Hotel 2.068 BewertungenPreise ansehen 0.9 km The Georgian Terrace Hotel 1.728 BewertungenPreise ansehen 2.0 km Alle Hotels in Atlanta anzeigen Über uns


Leo Messi vs Premier League Club & Man United – Times Of Chinland\nLeo Messi vs Premier League Club & Man United\nTui season hrang Champions League quarter final ih do aw tu ding pawl a fiang theh zo ih puai picang bik ah Man United le Barcelona an do aw ding.Barcelona hrang Captain Messi cu lek thabik a si bangin Premier league le Man United thawn a sulhnu pawl kan thlir tlang ding.\nBarcelona thawn Messi in vei 4 Man United a rak do zo ih vei 2 nehnak co in veikhat draw le veikhat sung hminsin a nei.Vei 2 nehnak a comi cu a thupi zetih final veve a si.2008 Champions league semi final ah Messi team Barcelona le Man United an rak tong aw ih Camp Nou ah goal um loin an duhtawk aw.Puai neta sawn hrang Oldtraford ah an do aw sal ih paul scholes sit goal mi thawn Man United in nehnak an co.Fnal ah penalty thawn Chelsea an neh bet ih an champion.\n2009 Champions league final ah Man United le Barcelona an tong aw sal ih Barcelona in 2-0 thawn Man United neh in an champion. Barcelona hrang Etoo le Messi in goal 1 veve an rak thun.2011 Champions league final ah an tong aw sal ih Barcelona in 3-1 thawn Man United an neh sal.Barcelona hrang Pedro ,Messi le Villa pawl in goal 1 ciar an thun ih Man United hrang Rooney in goal 1 a thun ve.\nMessi le English club pawl tonawknak sulhnu cu hitin a si.Arsenal thawn puai 6 ah goal 9 a thun ih Man City thawn puai 6 ah goal 6 a thun.Chelsea thawn puai 10 ah goal 3 a thun ih Man United thawn puai 4 ah goal 2 a thun.Tottenham thawn puai 1 ah goal 2 a thun ih Liverpool thawn puai 2 ah goal a thun lo.\nHitin Messi cun premier league club pawl ah goal 22 a thun zo ih Champions league thuanthu ah premier league club lamih sit goal tambik a si.\nTurin Khawpi Ih Nehnak Co Thei Umsun Ka Si – Mourinho\nC.Ronaldo Um Lo Cu Real Madrid In An Tuar Siko – Barca Dungkham Semedo


Mizoram Lamih Myanmar Raltlan Pawl Covid Vaccine Dawt Thawk – Thechinlandtoday\nMizoram Lamih Myanmar Raltlan Pawl Covid Vaccine Dawt Thawk\nadmin August 18, 2021 Leave a Comment on Mizoram Lamih Myanmar Raltlan Pawl Covid Vaccine Dawt Thawk\nIndia hmar sak state, Mizoram ram-ih raltlan Myanmar mi pawl cu Mizoram health department leh tualsung pawlkawm pawl thawn tuantlangnak vekin ngaihpawimawh in leh duhsaknak lanter nak ah mini August ni 17 ih sin Covid-19 vaccine injection hna fehpi a si thu theih a si.\nChamphai district-ih Myanmar mi pawl cu Mizoram state Chief Minister Zoramthanga kaihhruainak leh tualsung pawlkawm hmuah hmuah thawn tuantlangnak hmangin hi Covid vaccine injection thei kan si,” tiin hi hna tanpitu lakih Myanmar lam mi pakhat cun a sim.\nMyanmar mi pawl vaccine lak hi India tuah mi a si ih, a vawi khat (1st dose) injection tan a si thu theih a si, Tun dinhmunah Myanmar MP (member of parliament) 20 leh Chin state Chief Minister telin, Myanmar raltlan 10000 luan cu Mizoram hmun dang dangah an um hrih a si.\nMarch thla ah khan India cozah pi cun Myanmar ram ih sin India ramri kanih ram mi pawl cu kham dingin leh lut zo mi khal kuat tlung sal dingin Northeast state-pawl cu a nawr ih. Sinan, Mizoram state cun maiih minungpi leh unau harsatnak thei lo vekih um a theih lo thu, Chief Minister leh MP ten central lam an sim ih, sawmdawlnak pe dingin an rak dil sawn a si.\nPu Trump Nih Thlaici Thalo A Tuh Mi Cu A Hungkheu Taktak Cang →\n← AIZAWL-AH MYANMAR RALTLAN PAWL COVID VACCINE DAWTSAK


Biaknak Lam - Rev. Bawi Ceu - Chinland Today Media\nBiaknak Lam – Rev. Bawi Ceu\nRev. Bawi Ceu (Kalay, Shalom Pastor – Present) cu Bethany Aizawl in an kum 1m kim (Tin Jubilee) lawmnak ah Speaker ah an rak sawm ih, cumi can cu can tha ah rak lak in, an can mallai cu kan CT Family palai in rak lak sakin, hmaitawn thusuhnak mallai a rak nei ih, a hnuai lam vek hi an thu pawl cu a si:\nCT: Sayapa, na can in pek ruangah kan lungawiih, na hmin ngai, na suahnak le na nu le pa in sim thei kemmaw?\nBC: Ka hmin cu Rev. Micah Bawi Ceu ka siih, Falam Peng Chongthu khua ah 1972, Sept 26 ah ka suak. Unau 9 kan siih, ka nu cu 1994 ahkhan mual in liam san ih, ka pa cu Rev. Kap Hrim a siih, pastor pinsin zo a si, tuhi Haikhawl ah a um (Zuk Rev. Bawi Ceu le a inn sang nu)\nCT: Tuhi khui hmun ah Pathian rawngbawk in na um?\nBC: Kalaymyo ih Shalom Baptist Church ah, Tavuan khan pastor in ka um.\nBC: Kum 1999 April 23 ah Sui Khaw Thiang (Bualkhua) thawn kutsihnak kan neiih, Pathian thlawsuah fanau pathum (3) kan nei. A upabik cu Moody bawi Ling Thang sin, phun 4 a kaiih, Esther Van Cer hi tu kum ah phun 1 a kai. A nautabik Junise Sung Lan Mawi cu Mucu kai rero lai a si.\nCT: Na innsang nu hi Pastor a rak tuan dah in kan thei ih, ziangtin ha tui a dinhmun?\nBC: Si kum 7 rori pastor a rak tuan dah ko. Hmansehla, tu cun Pathian thlawsuah fanau tla kan nei zo ih, curuangah a cawlhsan ih keimah hi in bawm sawn thlang.\nCT: Tui na tuannak hlanih na rak tuah dahnak pawl in sim in, Tui nan tuannak ahhin, ziangtik ihsin ha nan luh thawk ti in vun sim bet lawlaw aw hen law?\nBC: Si, tui kan tuannak hlan ahhin 2007 April ihsin Pathian le Kohhranin in ret thawk ih, cumi hlan ka rak tuan dahnak pawl cu: Falam Peng ah kum 9-10 hrawng a si ding. Falam Baptist Association hnuaiah Evangelist in kum 2 ka rak tuan ih, kum 2000 ah Min Soo ah (Shan ram nisuahnak saklam) ah Falam mi hnenah Pathian hnatuanin ka um. Cuisin, Aizawl ih Baptist pawl dinmi, Bethany Baptist Church ah ka rak tuan leh. Delhi DBCF ah Asst. Pastor tuan phah in tlawng ka kai ih, ka theh in, Laitlang Khawdar ah kum khat ka um. Cumi thehin, Kalaymyo ah kan thawn aw.\nCT: Singai, na zirnak lam in sim bet thei kemmaw?\nBC: Leitlun tlawng phun 10 ka thleng. Bible tlawng cu M.Th ka theh ve. Ka zir thawknak cu G.Th Tahan ih Bethel Theological Seminary ah ka rak kai ih, BD le M.Th hi Bharat ah kaiin, kum 2006 ahkhan Pathian zaangfahnak thawng in ka rak theh thei cu a si.\nCT: Rawngbawlnak ahhin tha nau can na nei theu ko maw?\nBC: Aw, minung sinak in nei ve tuk e. Thu ka sim/Sermon rero laiih, an rak ih thah le an rak biakaw tivek can ahhin, ka tha a nau, ka thusim ding mi tiang ka hngilh cupco in ka thei aw. Cun, Crusade Camping nak hmunah, Pathian thungai hiarhalnak nei lo pawl hnenih thusimnak neih khal khi har ka ti zet theu.\nCT: Nan hnatuannak ih laksawng dawnmi ziangtin na hmu?\nBC: Laksawng inpek mi cu har ka ti lo.\nCT: Tong ziangzat in Pathian thu na sim thei?\nBC: Mizo, Kawl hin ka sim theiih, Mirang khalin sim theiin ka ngai aw.\nCT: Na rawngbawlnak ah ziangmi si thupi bikah na ruah?\nBC: Pathian hna ka tuan sungih thupibik ih ka ruah mi cu, Ziangtin ha miin Pathian an hmuh thei ding? An pian thar thei dingih, nun danglamnak Pathian ah an sar thei ding timi hi ka hmui tin bik mi a si.\nCT: Na rawngbawlnak ah ziangtin na aapaw?\nBC: Dam sung Pathian hnatuan dingin ka hlan awih, a hman dandan i tuan dingin ka apaw.\nCT: Tui na rawngbawlnak Kohhran ih tlaksam bik ih na hmuh mi?\nBC: Kan tlaksam bik mi ih ka theih mi cu, Thlarau lam ahhin hnaset deuhthaw siin ka hmu laiih, Minung lamah hmaipan le kawmnuam (Lu hmuh zii) le leitlun lam ah farah kan tam deuh ih, thansoh kan tul zet laiin ka hmu.\nCT: Thudangin, na tleirawl suah pek nun tawi ten in hun sum thei kem?\nBC: (Ha… tiih hni zuamzi phahin) Zu cu ka tawk phahphah, nan nunau mipatnak lam cu paih tuk pawl ka rak si lemlo. Zu le sa khal hi, cuti lawmmam ih tawk tham ka si lo in ka thei. A tello ih tha theilo pawl ahcun ka tello in ka thei aw.\nCT: Rawngbawlnak ah, cumi kha mi si deuh seh tiih hril mi na nei maw?\nBC: Pathian hnatuan dingin hrilmi ka neilo. Pathian duhnak zawnah ka lungkim theh. Keimah cun Evan lam ka si hmang ka ti nan, Pathian thu sawn a si, pastor lam ah ka lut vivo ih, ka lut lan ta ding a bang.\nCT: Tlawng kai peh vivo tumnak na nei maw?\nBC: Si, himi thawn pehpar in, leitlun thiamnak a sang vivo ih, Pathian thu kan va rel le sim tikah, Amah Pathian thu lo deuh, Leitlun fimthiamnak lam ih kan sinak hi rak zoh tam zet an um. Curuangah, Dr (Doctor) buaih pakhat tal cu khum ta thei sehla tiah saduh ka that in thla ka cam rero. Cun, Asia lenglam deuh Doctor sithei sehla cu keimai duhthusam cu a famkim zet ding nan, Pathian kut ah ziangkim hi a um in ka thei ih, ka ap lai a si.\nCT: Ramleng thleng kan Laimi pawl na ruah dan?\nBC: Ramleng thleng ka si lemlo ruangah, an thlennak san ka thei lo ih, curuangah cutin kha tin tiih ruahnak/ruahdan ka nei lo. Thlarau lam ahcun an tlasam ding ka zum. Thla khal ka cam sak theu.\nCT: Tulai kan ramsung zumtu pawl ih buaipi zet mi pakhat, Zumnak thu ahkhan?\nBC: Zumnak ahcun Thlarau thianghlim tawng thamnak, cangvaihnak tello cun kan zum thei taktak lo tihi ka thumawknak a si.\nCT: Ram (Politics) lam ziangtin na ruat?\nBC: Phur ve zet kan va sihman ah, Pathian hnatuantu kan siih, kan thei cin cu kan hrial lam sawn a si.\nCT: Kan Laimi na hmuh dan?\nBC: Kan Laimi hi pumkhatnak lam hawi dingin kan tiaw rero nan, a har zet a si ding. A lenglam ah lungrual zet kan bagn nan, tong hman, duhmi le ruahnak lamah lungrual ngai cu a har a si hi; kan thek darhaw zet. Biaknak lam khalah ka thek deuh vivo ko a si hi. (Miphun le tongkam ruangah).\nCT: Lungrual theinak lamzin a um maw?\nBC: Lungrual theinak ding cu a har ding, kan tong, kan duhdan a bangawk lo. Lungrual theinak dingih thil pakhat a um ahcun, a thu le a rah suah dingih zir in kan lungrual thei zet men ding. (A lang lawng a si thei men. A har zet ding).\nCT: Cabu ngan le suah na nei maw?\nBC: Duhvek in kan suah thei lo. Cabu ngan cia ka nei nan, sumpai lam bawmtu ka neih lo ruangah duhvek in ka hmu lo. (Duhmi le ngan zo mi hman, suah cuang ding a si lo ruangah, paihnak khalin a tlin sal theu lo). Kan ram sung ihsin cabu vun suah ngai ding cun, a ngannak dingin, meisa kan nei ringring thei fawn lo, harsa zet in vun ngan khawsuak khal sehla, a suahnak ding lamah kan har lala ih, a har deuh lai cu a si hi.\nCT: Ramleng bawmnak thawn hnatuantu pawl na hmuh dan?\nBC: Ramleng bawmnak thuah a sung lam cu ka theihpi lemlo. A sual thluh ka ti ngam lo nan, Pathian lungkim theh cu a si ka zum lo. Nan Pathian lairel ding si in ka hmu.\nCT: Ramleng ummi pawl na cah duh mi?\nBC: Ram leng ummi kan Laimi hmun dangdang ah kan thek darhaw theh ih, ramsungah hman ding tha mino khal an tang tam nawn lo. Kohhran ah siseh, khawtlangah siseh, mizo rinsan tlak zetzet tam sawn cu an suak ih, kan ram cu nikhat hnu nikhat a har lam a pan vivo. Curuangah, ramleng thleng zo cio khalin, mai rak um dahnak khua le ram, Kohhran le Khawtlang hngilh sianglo ih an um ih, an sungkhat unau zo khal an bawm theinak zawn ih bawm tu an va si thei nak ding hrang hi ka cah duh ih, cun a hleice in Pathian hrimhrim hngilh lo ding timi hi uar zet in ka cah duh bet.\nCT: Chinlandtoday na ruah dan?\nBC: A tha ka ti lawlaw. Mifim hmaisa pawl ih, Global Village ti tongkam an hmanmi, Kan Laimi lak ih ti hlawhtlingtu siin ka hmu ih, fimthiamnak thawn hivek rori ih kan laitong thawn Internet website ih siar ding an ret thei hi cu uar an um in, zuam sin ding khal in ka cah duh a si.\nCT: Can sunglawi zet in peknak parah kan lungawi.\nBC: Kei khal ka lungawi.


Min Aung Hlaing Cu KIA Pawl Ruangah Puta-O A Feh Ngah Lo, Kachin Ramsung Ah Banhla Hmuan A Zoh – Meifar\nMyanmar ramsung thuneihnak latu Min Aung Hlaing cu Myanmar ramsung ah a tlawngkual vivo. September 18 zinglam nazi 10:00 hrawngah Kachin khawpi Myitkyina a thleng fel ih sunglawi zetin ralkap cozah tantu pawlin an rak hmuak.\nThuneihnak a lak ihsin Kachin ram a veikhat tlawnnak a si. September 18 sun cu Myitkyina khawpi ah a cam ih ralkap bawi pawl hmaiah thusimnak anei. September 19 zing ah Puta-O lamah a feh tum ih ramri ih um BGF pawl hotu le ralkap pawl hotu ton a tum.\nAsinan Puta-O fehnak lamzin cu KIA pawlin an rak khar thluh ih zohman feh an siang lo. Min Aung Hlaing khal feh an siang lo ruangah Lashio khawpi lamah an pial tin tualsung mi pakhat in Kachin News hnenah a sim thei.\nLashio khawpi ah ralkap cozah duhtu khuanu khuapa pawl thawn an tongaw ih “Cet hrang hmanmi siiti, ei le in hrang siiti pawl cu ramdang ah an kuat rero zo ruangah ramsung ah Electric tlangleng, Electric bus le leihnuai tlangleng pawl an tuah cing ding thu cu suangaw zetin a sim thei.\nHmun dangih arak tlawng lai khalah, “Banhla cing uh, hnawiti anei ṭhami cawpi pawl zuat uh. A cangkangmi banhla cing dan in cing uh. Ramsung hrang lawng siloin ramdang ah kan zuarsuak dingih khawpi tin ah Electric bus kan hmang thei ding, tlangleng khal Electric hmangmi pawl kan nei thei ding” tin forhfialnak arak nei zo. Tuiṭum ih a tlawnnak Kachin ramsung khalah banhla hmuan ah a feh ih banhla an cingdan pawl a zoh rero.\nCDF-Mindat In Palik 6 Le Ralkap 2 An That, CDF Pasalṭha Pakhat A Nunnak A Liam


Hnaṭuan Ding Danglam Zet Aum, Puitling Zuknung Zoh, Nazi Pakhat Ah $20 Na Hlawh Ding – Meifar\nLeitlun ah hnaṭuan ding danglam zetzet aum. Tulai ahcun rawlei hnaṭuan hi a lar zet. Company pawlin thaw zet ih rawlei theitu pawl cu an hnaṭuantu dingah an duh. An rawlei lai video cu online parah an pholang sak ih sumpai an ngah, company pawlin rawlei ding thaw zetzet an leisak ṭheu.\nTu’ah Bedbible company in hnaṭuan ding danglam zet an neih thu an tarlang, an hnaṭuan ding cu puitling zuknung zoh a si. Nazi pakhat sungah $20 (£15) an ngah ding, an zoh rei asilen an hlawh tam deuhdeuh tinak a si.\nPuitling zuknung an zoh tikah an hminsin ṭulmi aum ve, ziangvek umdan positions an hmang, an rei maw, nunau le mipa an si maw, an sam color, vei ziangzat diriamnak an peaw tipawl hi an rak hminsin a ṭul.\nṬuanvo neitu in, “Tulai ah puitling zuknung zoh hi a lar deuhdeuh. Ziangvek puitling zuknung in mipi a hip bik ti kan theih duh ruangah a si” a ti. Khuitawk ram ih na um asikhallen online fehtlang in na ṭuan thei thotho, kum 21 tlunlam pawl cun hnaṭuan an dil thei ringring. Na rak ṭuan duh pang ah hinah hmet awla form na fill-up thei.\nSavom Vulhtu Cu Savom In An Keu That


Chin Miphun Lakih B.A Ngah Hmaisabik Pahnih ih Zuklem An Tuah - Chinland Today Media\nChin Miphun Lakih B.A Ngah Hmaisabik Pahnih ih Zuklem An Tuah\nJanuary 31, 2017 9:14 am·0 comments\nChin miphun lakih B.A ngah hmaisabik Pu Siah Luai le Pi Hlawn Kip Thluai ih zuk lem an tuah rero tiah thuthang kan ngah.\nHimi zuklem hi Global Falam Youth Organization(GFYO) ih hohanak thawn tuahmi a si ih an theh le Falam B.E.H.S(1) ah an phun ding.\nPu Siah Luai hi 1938 kum Yangon phunsang tlawng in B.A a ngah ih 1940 ah B.Ed a ngah bet. Anih hi Chin pa raltha Pu Con Bik ih tu a si ih 1916 kum ah Taisun khua ah a suak. Cun ramkulh fimzirnak bawi tiang a tuan hi a kum (57) kim 1973 ah a thi.\nPi Hlawn Kip Thluai hi 1960 kum ah Yangon phunsang tlawng ah B.A a ngah. Cun Australia ram ih Teaching of English as a Foreign Language tla a ngah. Falam, Hakha, Mindat Sagaing le Pathein pawl ah kum (30) lenglo Cozah tlawngah Mirang ca a zirh. Tua ahcun US le Australia ram ih a fa le hnenah hlehka in a um. Pi Hlawn Kip Thluai hi Zahau le Hualngo miuk Pu Thang Tin Lian ih fanu a si.\n“Mino pawl hrang zohthim tlak ro a lingmi an pahnih zuk kan tuah thei cu ka lungawi tuk” tiah GFYO sungtuan Salai Van Bawi Lian in Chin World hnenah a sim.\nHimi zuk lem pahnih hi Falam puaipi hlan ah theh thei an beisei.\nPi Hlawn Kip Thluai in “Kan san lai ah nunau pawl tlawng kai in siang lo. Ka pa rori in tha in pe lo. Ka u le thal tlawng pit an ra tlun le Lai ca ngandan mal tete ka zir. 1947 ka pa a thih hnu ka u le pawl in tlawngkai in forh ih cutin tlawng ka kai thei” tiah Chin World ah a sim.\nLaknak hram- Za Len\nMore from my siteChin Deirel Arsi Rev. James Ṭial Dum Cu Zo A Si? A Thuanthu LaktawiCNF In 2016 – 2020 Hrang Hruaitu Thar Hrilnak NeiChin Deirel Arsi Rev. James Ṭial Dum Pialral In KaisanThla 4 Sungah Inn Thar 27 Falam Ah SakFalam Tleirawl Pathum Laiva Ti Ah Tla ThatZinghmuh Tlang Ramkulh Lentualhmun National Park Ah An Tuah Ding


Kum 18 Nute HIV Nat Hrik Ihsin Khamawsuak Thei - Chinland Today Media\nJuly 21, 2015 1:32 am·0 comments\nRed Cross pawl in HIV nathrik donak an tuah lai..\nKum 18 mi French nute cun a natnak HIV hrang kum 12 si ei nawn lo ih a um hnu ah, a natnak a khamaw suak thei ta riai. Leilung tlun nauhak lakih HIV nat kum reipi nei hnu ih khamaw suak thei hmai sabik a si.\nHi nute hi 1996 ah a suak ih, a suah thlak vete ihsin a nu ih HIV nat hrik a kai cih. Kum thum a kim ah HIV nat khamnak veili an rak pe. Asinan a sungkua pawl in kum 6 a kim zik zawngah hi sivai ei nawn lo dingin an ti.\nKum 12 a kim ah a thisen zungzam ih um nathrik pawl an ziam vivo tiih an hmuh ruangah a thleng aw danglam men thei tiah sibawi pawlin an rak ti.\nDr Asier Saez-Cirion, Paris is Institute Pasteur sibawi cun a natnak ih hnaṭuan theinak a cak hlan ihsin HIV natkhamnak si (anti-retriviral) a ei lohli man ruangah tla a si thei men tiah a ti.\nProf Sharon Lewin, Australia, University of Melbourne sibawi pa cu, hi nauhak nu te kan zoh ihsin HIV hi a nat a rang thei bik ih kilkhawi theih a si timi in fekter a si tiah a ti.\nHivek nauhak HIV nei,nathrik khamsuak thei hi a liamcia kum hnih laiah America nute a rak um dah ih “Mississippi baby” titla in theih lar a rak siphah hngehnge. Asinan a ni hi si a ei mi a cawlh hnu kum 2 lawngah a dam suak.#\n– BBC, CNN


Leitlun Cem Ding Thu Ah Lungphang Tam - Chinland Today Media\nLeitlun Cem Ding Thu Ah Lungphang Tam\nDecember 3, 2012 6:35 am·2 comments\nKan leitlun a cem ding tiih phuannak a rei thlang ih tui December 21 ah kan leitlun cu a cem ngaingai thlang ding timi thuthang ruangah rawl ei thei nawnlo le itlo singlo ih um mitampi an um phah. NASA pawl cun December 21 hi ni neitabik a si ding tiah an hmu suak.\nMayan calendar (Nithla siarnak) cun tui December 21 tiang lawng an theithei ih, cu lawng siloin van boruak ih Nibiru pawl leitlun ah a rung tla ding tiah internet thuthang pawl ah siar ding a um phahphah thawn mi tamzet thinhar in an um.\non December 3, 2012 at 9:39 pm\nJesuh khrih a rinsan tu leh a rat sal ding a hngaak tu pawl hrang ah cun thinphaang ding um kati lo lawlaw. Bible sunghman ah a sim lo a cem zik thlang ti selah cu zum cu um veko ding naan a ni leh thla tiang an kiah thei cu Pathian ai in an fim sawn anthei sawn tih thawn a bang aw……….By SALAI-M Hlasak thiam\non December 4, 2012 at 6:47 am\nPathian in rem a ti ah cun kannih a minung a mi thlan pawl cun kan hngak hlap zet,a hrangah zianghman ti mi ka nei lo lawng te pawi ka ti zet


Chin Thuthang Archives - Page 163 of 163 - Chinland Today Media\nChin state ah Gas hmang thok\n22 August 2009 | KNG Laitlang khawpi Hakha, Falam le Thantlang ah Gas ih rawlsuannak cu innsang ziang maw ti zat in an hmang thok rero zo. Rangoon ih Gaspa LPG Stove zemsuak tu pawl cun Chin State khawpi Hakha ih LPG dawr umsun pakhat te ah LPG gas zemsuah nak February thla ihsin a neih thok zo. Hi dawr […]\nby CT Media ·\tAugust 26, 2009 ·\nEditor Awkam Sawmngiarnak Thlakhat veikhat rak suah qheumi Cerhti Cazual cu Pathian lamhruainak in zarhkhat veikhat suah si dingin khuakhannak vekin sulltluangten suah vingvo a si. Tuikum ih Cerhti Cazual suahnak hrangah a hlan vekin stencil ih ngan hnu ih rial si nawnlo in Riso (Flim tuah ih nammi) in suah thei dinhmun ah Pathian in in hun somdawl. Copies […]\nby CT Media ·\tAugust 10, 2009 ·\nLailun Nu pawlkom Melbourne hi Lailun Pawlkom Melbourne hnuai ih pawlkhat si dingin 28 July, 2008 ah din thok a si. Ramleng suak nauhak le community hrangih tthat hnemnak an neih theinak ding ruahsannak tumpi thawn rak din mi khal a si. Nu Pawlkom asivek in nauhak kaih hruainak lam ah nasa zet iin hmalaknak an nei. An hruaitu pawl […]\nby CT Media ·\tAugust 8, 2009 ·\nby CT Media ·\tJuly 3, 2009 ·\nFalam phunhra ong cazin\nSalai BawiBawi | Rihli groups mail No Tlawnghmin Zate kom A phi tu kom A ongtu kom percent Pa Nu Kom Pa Nu Kom Pa Nu Kom 1 No(1)BEHS 87 133 220 82 131 213 12 22 34 15.96% 2 No(2)BEHS 70 94 164 65 91 156 18 21 39 25% 3 Lumbang BEHS 18 28 46 18 26 44 […]\nby CT Media ·\tJune 10, 2009 ·\nFungzahlawnkhar Falam | 21 May 2009 Falam Townhall pi cu 2009 March thla ihsin rem tthat saal rero a si ih a tu ah a sung lam sii mawi zet in thuh in stage umnak a par lam ceiling tuah tthat a si zo. A leeng lam khal mawizet in sii thuh saal ding a si thu Sibin bawi Pu […]\nby CT Media ·\tMay 21, 2009 ·\nFungzahlawnkhar Falam | 21 May, 2009 Kum tin neih a si ttheu mi Chin University Students’ Fellowship a voi 11 nak cu Falam khuapi ah May 19-23 tiang tuah a si. Hakha ihsin mipum 29, Thantlang ihsin 21 le Tedim ihsin 6 tiah peng tin in Phunsang tlawngta pawl an ra pok thei. Seminar ih thubur khawm tu pawl tla […]\nFungzahlawnkhar Falam|21 May 2007 Falam Ram le Miphun Damnak hrang ih thla camnak cu Surbung tlang (Zion tlang) ah May 6-9 tiang tuah a si ih thlacamtu mipun 138 le steward 5 an tel thei. Himi thlacamnak a hotu bik hi Evan Bawi Lian Thang le Evan Joseph Hal Luai pawl an si. ( Zuk: Falam Khawpi, Phun Zam )


Korea Hlasakthiam Rain Fala Ruangah Dantat Menthei - Chinland Today Media\nKorea Hlasakthiam Rain Fala Ruangah Dantat Menthei\nJanuary 3, 2013 1:15 pm·0 comments\nSEOUL : Korea ram ih hlasakthiam le zuknung cangthiam hminlar zet Rain cu, ralkap tuanvo a tuan rero lai ah, a fala nu Korea TV drama star Kim Tae-hee thawn leng ih an suahlai le motor an totlan lai zuk pawl thuthangca ih suah asi ruangah dattatnak tuar ding dinhmun ah a ding asi.\nKorea ram ih mipa pawl hi, zozo khal an si le kum 2 sung an ramhrang ah ralkap hna an tuan ringring theu. Rain khal hi tu ah cui hna cu a tuan rero lai tak asi ve. Tabloid magazine ih a tarlangnak ah, Kim cu lukhum le hmaikhuh ( surgical mask ) thawn Rain ih motor sung ih a tumlai tak cu an tar a si. Rain hin ralkap hna a tuan phah hin, ralkap sung ihsin TV an tisuahmi ah a tuan rero phah thu khal theih asi.\nKan dung naite ah, leitlun ih Youtube hla hmuahhmuah lak ih zohtambik sinak dinhmun ngahtu “ Gangnam Style” saktu Psy khal in, hi a ralkap tuannak hi a tuansal ( repeat military service ) thu khal theih asi. Online ihsin Korea mi 3000 tluk in Rain ih cangvaih dan ah cozah cun zohfel a tul asi ti in vote an pek ruangah, Korea Defence Ministry cun zohfel an tum thu khal an website ah an tarlang. Korea mipa zozo khal in hi an hna, ralkap an tuanlai ah can tampi pek an si dahlo ih, cumi karlak ah Rain cu a fala nu thawn an vaktlang ruangah, a hnatuan ding ralkap hna cu a tuansal a tul maithei asi.\nGangman Style In US$ 8 Million Ngah\nKim Kardashian Lar Sinsin


Myanmar Miss 2 An Tlung Ngam Hrih Lo – Meifar\nLeitlun mimawi zuamawknak ah Myanmar ram aiawh ih teltu Myanmar Miss 2 cu tutiang an tlung ngam hrih lo. Miss Grand Myanmar Han Lay cu March thla ah Miss Grand International 2020 zuamawknak ah a tel ih mipi hmaiah “Myanmar mipi in leitlun huap bawmnak kan ṭul tuk” tin a ausuak.\nThailand media pawlin hmaiton thusutnak an nei ih Myanmar ramsung ih buainak pawl cu cipciar zetin a sim thluh ruangah Myanmar ramah a tlung ngam nawn lo. Ṭhenkhat thuthang ahcun Myanmar ralkap pawlin kai dingin warrant an suah zo tin an tarlang.\nThailand ramah aum lai ih Miss Grand International Organization pawlin an kilkhawi. Pakhat sawn cu leitlun mipi hmai ih Laithuam pholangtu Miss Universe Myanmar Thuzar Wint Lwin a si.\nAn zuamawknak ah “Pray For Myanmar” timi ca a keng, tualsung media pawlin hmaiton thusutnak an nei ih “Nitinten ralkap pawlin kan mipi pawl an kap that ringring” tin Myanmar ralkap ih sualnak pawl a relsuak.\nThuzar Wint Lwin khal a tlung ngam hrih lo ih US ramah aum lai, ṭhenkhat thuthang ah Myanmar ralkap pawlin kai dingin warrant an suah zo tin an tarlang. Asinan, Thuzar Wint Lwin in “Kai dingin warrant an suah timi cu thuthang dik lo a si.\nAsinan, rampi ka suahsan ruangah risk in ka tlung ngam hrih lo, a cang thei a si ahcun inn tlung cu ka cak tuk. Hitawk ah a sinpi dandan in ka um hrih ding. Thuthang diklo ka lo simfiang, nan zaten fimkhur zetin um uh” a ti. Thuzar Wint Lwin cu We Are JEMmodel agency pawlin American model ṭuan dingin an sawm ih hmalakdan ding pawl an tawlrel rero lai.\nCatholic Biakinn Ah Ralkap Pawl Ih Bomb A Tla Puak Ih Biakinn Sungih Relh Minung 4 An Thi


ZirSang ThiamSang PDF mino an tam zar ah Electric umlonak khalah Phone Charging ah an buai ve lo | Falam Online Media\nZirSang ThiamSang PDF mino an tam zar ah Electric umlonak khalah Phone Charging ah an buai ve lo\nTuṭum Dothlengnak ih thilthupi hmanrua pakhat cu mobile phone hi a si.\n“Tuhlan, rampi a rak buai lai ah tu san vekin technology rak um ve seh la cu” ti`n 88 Dothlengnak ih telvetu ka pa le pawl in an rel ṭheu.\nRalhraang SAC ralkap do nakah caankhiah bomb kamnak khalah an hmang ṭangkai ih “khi lam ah ralkap cuzat an ra, Kha lam ah mawṭaw cuzat thawn an ra” ti`n ralkap cangvaihdan thuthannak khalah mobile phone kan hmang ṭangkai zet.\nAsinan, cutlukih thilthupi hmual nei zetih hman theih ding cun a ti nungnak battery a rak ṭul.\nCutikah, hramlak meisa umlonak ih beutu kan mino pawl teh ziangtin phone an hmang thei ding ti`n khuasung um pawl don har in kan rak um ṭheu.\nNan, Dothlengnak ih teltu mino thiamsang kan nei tam tikah ziangtinkim hi tawreldan an rak thiam mei.\nTukhalah, PDF mino pawl cun Electric umlo nakih battery charging dan an pholang. Tidaitha hmangin phone an charging lai video tawi online ah an thlah ih “MAH in Leithuai Tlangleng ziangtin a tuah tum ti cu kan thei lo. Nan, hramlak ah tidaitha hmangin battery kan thun rero zo. Thiamsang PDF mino kan rak nei cu kan van a ṭha” tiah an tarlang.\nHinah video zoh …………\nVideo ih a langmi battery charge mi hi ziang cin tiang a lut thei ti cu an pholang lo nan mino pakhat cun “kan nih tla khatin kan tuah. Kan ṭul hai cin cu a rak lut ve thei” ti`n a hmuhtonmi a relsuak a si.\n← Biakinn telin Thantlang ah Voi 9nak Inn a Kaang saal\nTlawngta Hriamkaibu in SAC ralhraang 2 kap that →\nMin Aung Hlaing ukhruainak hnuai ah Rittheihsii $469 million man kai ngah zo\nNovember 8, 2021 Ni Hnem Sung 0\nMyitkyina ah Thlipi a Huuk, Thailand ih suak thok mi Thilherh pakhat Myanmar pan in a ra


US cozahpi Do dingin President Donald Trump dinpitu Ralkap Man Ṭhepṭhep Zo | Falam Online Media\nUS rampi hrilawknak thubuai cu daih lam pan loin a sosang vivo ih President Donald Trump dinpitu Texas ih um miṭhenkhat cun American cozahpi do dingin hriamhrei ken kan man tiah Reuters hnen ah an sim.\nBrett Fryar cu member 500 luan umnak South Plains Patriots ih ralkap hriamhrei hmandan zirhtu a si ih tu khal ah ralkap pawl meithal kah zirh phah in raltho dingah a man zo a si.\nBrett Fryar poses outside of his office in Sundown, Texas, U.S.\nReuters in Pu Trump dinpitu mi hranhran mipum 50 thusutnak a nei ih cupawl cun President-elect Joe Biden lam in diklo zawng in an cangvai ruangah Pu Trump a caklo timi ruahnak an nei.\nAsinan cupawl lakih mipum 20 cun thildiklo zianghman a um lo timi fiangfai zetih khihhmuhding a um ahcun Jeo Biden cu rampi President dingah kan cohlang thei ko an ti.\nReuters ih thusutnak a nei mi pawl cu right-wing media outlets (Newsmax, One American News Network tvk) thuthang phuangsuahmi par ih hngetawtu deuh hlir an siih mainstream media dang aw-an ngaiduhlo bepbep an si.\nTudinhmun result suak mi kan zoh a si ahcun 2021 ihsin thok US rampi hruituding cu Joe Biden si in a lang nan Pu Trump admin lam cun an cohlang thei lo.\nElection commission lam khalin rampi hrilawknak ah diklo zawng ih cangvainak pakhathman a um lo ti`n thuthang an suah nan Pu Trump admin lam cun cohlang thei lo in an dinpimi “election Fraud” cu court lam ah thlen vivo an tum a si.\nUPDATE – Sunday, November 22, 5:33 AM GMT+5:30\nUS President sithei dingih hmunram thupibik Battleground State UPDATE :-\n← Donald Trump in a duh lo khal le @POTUS twitter account cu President-elect Joe Biden pek an tum\nFalam Baptist FBC zungpi kan sak thlang ding – Dr. Run Bik →


A Hmin An Sut Hnuah An Kap That – Meifar\nA Hmin An Sut Hnuah An Kap That\nNovember 5, 2021 admin Lawrkhawm 0\nShan State, Hsipaw Township, Nam Lan veng sungih um nunau kum 30 mi Nang Aye Kham cu October 1, 2021 simlam nazi 6:00 ah zo ti theih lo mipa pahnih in an kap that.\nVengsung mi pakhat in “Kan vengsung mi cu a si nan hmun dangih a umnak hi a rei zet zo. A nulepa ara pal duak ih innleng a suah laiah an kap that. Meithal keng pahnih in an thlun vivo a bang, a motor sung ihsin khal a suak hrih lo. Meithal keng pahnih in na hmin ziangso? tin an sut hnuah an kap that” a ti.\nNang Aye Kham ih hngawng le awm ah an kap ngah ih siizung ah an tlanpi nan an tuamhlawm rero laiah a hliamhma tuar loin a thi. Hsipaw ramsung ah hmin theih lo meithal keng an tam zet ih mi an kap that ṭheu ruangah khuasung mipi pawl cu vaksuak ṭhiṭha ngam loin an um.\nTualsung mi pakhat in “Ni a tlak hnu cun innleng kan suak ngam nawn lo, tulawngah asilo. Ahlan ihsin kan vaksuak ngam lo, meithal kengih mi kap that an tamtuk zo. Ahlan ihsin kan him nawn lo, ahlan ahcun mipa deuh lawng an kap that. Tu’ahcun nunau khal an kap that thlang ruangah kan thlaṭem tuk” a ti.\nTuiṭum ih an kah thatmi cu minung theihsual ih kap that an si tin kiangkap um pawlin an rel. “Kan theihdan cun minung diklo an kap that, an kah tummi asilo. An duh asilen an ral diktak kap ding an si, hivek ih theihfiang lomi an kap that cu tualsung mipi hrangah a thinnat um tuk” an ti.\nUS Ram Nuamnak Le US Ralkap Sinak Pawl Tlansan In Min Aung Hlaing Naule Pawl A Do\nTlawng Sayama Pathum Cu Uniform An Hruh Lo Ruangah Ralkap Pawlin An Hrem


Ralring : Kalaymyo ah Miphakar, Mizuarthlai hmang an tam - Falam Online Media\nKalaymyo, Nyaung Pin Thar veng ih vengbawi hlun U Za Duh Lian cu April 21 ah a relhnak hmun ah ralkap kaihkhih a tuar.\nRalkap kaihkhih a tuar dan zoh ciang a si tikah ralkap thuthup pe ringringtu mipi lakah an um ciang tiah ruah a si. Anih hi ralkap ukhruainak duhlo ah hnaṭuan bansan a si ih kaihkhih phang ah mi inn ah a relh.\nKaihkhih a tuar thu thawn pehparin veng sung um mipakhat cun “zaanlam nazi 3 hrawng ah an kai mi a si. A umnak inn an pan ih a rak um lo. Cuhnu ah a relhnak inn ah an va kai. A relhnak inn ziangtin an thei ti cu kan thei ve lo” a ti.\nApril 20 khalah Kalaymyo, Sanmyo veng ih mino 4 cu an umnak inn theifel ciangzet bangin SAC ralkap le palik in an va kai. Hikhalhi ralkap lam thuthup petu an um ruangah kaih an tuar mi a si tiah ruahnak a um.\nHitiih kan mino, khuatlang upa a lak ih kaihkhih an tuar ai cun hriamhreikeng tlangpar ralkapbu ah lut sehla Dothlennak hrang hmasawnnak a um sawn ding tiah ruahnak a um ih hminthup mipakhat cun “ralkap kaihkhihtuar miṭhenkhat cu an ruak lamlam ralkap/palik kut ta va tlan a ṭul ṭheu. Miṭhen an si le hawi bang thei nawn lo ding tiang kutthlak hremnak an tuar. Cuvek a si tikah ralkap kut tuar in kan san a vavai ai cun hriamhreikeng tlangpar ralkapbu ah kop sehla kan lam a tluang sawn ding.”\n“Cun, tlangpar hriamhreikeng ralkapbu kan kop theilo ding ceng a si cun kan mi le sa ralkap kut ih thlengtertu miphakar mizuarthlai hmang pawl hi hmuhsuak tum in kan thianfai tengteng a ṭul a si”\ntiah a hmuhdan a relsuak a si.\n← Chin Phunpi Pawlkom le Chin Phunpi Kilhimnak Ralkapbu dingsuak fel zo\nMisual ralbawi Min Aung Hlaing kai sak dingin NUG in INTERPOL hnen ah heeknak ca a kuat →\nTlangzar doawknak ih CDF ralkap an thih thu cu CDF – Thantlang in nemhnget\nMarch 25, 2022 March 26, 2022 admin 0


Parmawi Siatsuah Tuartu le Daan ih Runṭan Daan | VCTH\nParmawi Siatsuah Tuartu le Daan ih Runṭan Daan\nHome » Cahram » Theihkauhnak » Parmawi Siatsuah Tuartu le Daan ih Runṭan Daan\nBy vcth on February 1, 2011.\nKan dung thla ih kan sim zo bang in MahNuh in a nu nau sinak a bum tu Ko Kyin White cu Pithmuhpukmah (417) vekin Mibum a si tiah thuṭhennak fel ten an tuah suak ti kan hmu.\nAsinan ruah daan a bang aw lo bang in nu nau pawl ih thu buainak hi a felfai ngaingai thei hrih lo. Ziangah tile Rampi thuṭhennak zung(dinghluk lai rel nak zung-lai tong in kan hmang ding)in Rampi thu ṭhen tu mipa(2) ih thuṭhennak in 1970 kum Pithmuh pinsinhmuh a hmat 33(b). Mg Kyi Win le Ram pi(Union of Burma) thuṭhennak ah cun- Hi ti ih mi pa in neih(ṭhit) ding a elnak cu zayavat hmuh asi ti in san ding a si lo. A tuar tu in tazamah thu in cawh kuan, kuan ding in thu thehlutnak a nei tinak sawn a si tiah an relcet sal ruang ah asi.\nCuih hrang ah nu nau bum lem sual pi thu ah Mah Nuh thu ah a dang. Mg Kyi Win thu ah a dang in thurelcetnak a um hlei ah a kalh aw in a um. Cuih ruah daan phunhnih a um mi cu, Mandalay Myo, a pathumnak thu ṭhen tu(Special Power nei tu) zung 1970 kum zayavuat hmuh a hmat (205) Mah Khin Nay Ye le Mg Tan Tun thu ah a tang lam bang in rel catnak an nei sal ti kan hmu.\nMg Tan Tun in Mah Khin Nay Ye cu ka lo ṭhi tengteng ding tiah a bum lem ruangah nu nau nu in a zum ih a tak sa a pek. Cuti’h taksa a pek hnu nau a pai tik ah cun Mg Tan Tun in ṭhit(nei) ding a duh sal lo ruangah Mah Khin Nay Ye in thu ṭhennak zungah a thlen. Cutikah dinghluk lai relnak zung in Mg Tan Tun cu Pithmuh puk mah (417) vekin a ṭuan vo a nei a si tiah thuṭhennak an tuah. Cuih thuṭhennak cu Mg Tan Tun a lung a kim lo ruang ah Rampi dinghluk lairelnak zung pi an thleng tikah Rampi dingthluk lairelnak zung pi in-\n‘Mipa in Nu nau kha ka lo duh, ka lo nei ding tiah a bum lem ih Nu nau in a zum ruangah a tak sa a pek hnu ah a nei(ṭhi) sal lo a si ahcun zayatatkyi pukmah(415) vek in “mi bum” kan ti thei maw! Thei lo ti thu- zoh fel sal a ṭul an ti.’\nHmaisa ih Mah Nuh thu cu Rampi thuṭhen tu mi pa (2) ih thuṭhencet mi a si bang in Mg kyi Win thu khal Rampi thuṭhen tu mi pa (2) ih thuṭhen cat mi thotho a si ruangah a tuih thu cu Rampi thuṭhen tu mi pa(3) in rel ding in an tim tuah. Ziang ah ti le cuih thu cu mi pi lawng siloin Upadi lam zing zoi tu pawl in an helh kam zet , thu kalh(baui) khal a si ruangah a si.\nHih thu rel khawm ding ah Rampi thuṭhen tu U Tet Phe,U Hla Tin,U Tin Ung in thuṭhen ding a si ih, a bawm tu ding ah Rampi Upadi Hotu ai awh in Dr. Meo Tun Linn, Upadi thiam Dr. Aye Mg, U Kyaw Myint tla an sawm. Cun Mg Tan Tun ai awh in U Kil, U Kan Maing khal an ṭel ve ih U Kan Maing in- ka lo nei ding ti ih thu kamnak nei ih nu nau in lungkim in a tak sa a pek hnu ah nei sal lo ih el cu thu kam pelh lawng a si ruang ah pithmuh a si lo. Pithmuh a tuah kan ti ahcun fa vun le vun lo ṭhen tahrat in ruah sal a ṭul ding. Nu nau fa a vun lo ah cu zianghman sunralnak a nei kan ti thei lo tiah thu a bur a si.\nUpadi lam thiam zet tu Dr. Aye Mg in mi pa in nu nau a sual pi tikah a bum maw, bum lo ti mi par in, a sual le sual lo ṭhen fel a ṭul, a bum a si le pukmah (415) nak, catlang a pa 2 nak vek in a sual kan ti thei. Nu nau fa a vun le vun lo cu ruah rel ding a si lo. Bum a tuar ih nunau in a tak sa a pek a si ah cun fa a vun lo khal le nunau cu a sung ral ter a si tiah thu a bur ve.\nRam pi Upadi hotu aiawh Dr. Meo Tun Linn in –zayatatpukmah 415 le 416 pawl cu thil ri thawn a peh tlaih aw mi cabu ṭhen 17 nak ih tel a si hlei ah thuṭhimnak khal ah thilri thawn a peh tlaih aw mi lawng kan hmuh ruang ah Nunau taksa peknak in mi pa cu pihhmuh a tuah kan ti thei lo tiah thu a bur ve a si. Cuti in Upadi lam thiam hlei ce mifim pawl ih thu bur mi par ah Rampi thu then tu mi pa (3) in an ruah rel tik ah –\n“Mi Bum” ti cu zayavuat pukmah 415 sungah a sim fiang ih tuih thlu cu cathlang pa 2 nak thawn a peh par aw a siih cathlang pa 2 nak ah – Mi pa khat khat ih bumnak ruangah, cu ti ih bumnak tong lo sehla a tuah lo ding(asilole) tuah ding a pelh lo ding mi thil- a tuah(asilole) a pelh ruangah bum tuar tu ih taksa, thinlung, a sinak, thilri, a sung ral, a nat ter, a ṭih ter a si le cumi pa cu bumnak a tuah tiah a um.\nA tlun lam thu ah Bum tuar tu ih taksa, thinlung, sinak, thilri a siat ter, a sung ral ter, a nat ter, a ṭih ter asi le bum a si a ti ruangah “Bum” ti mi cu thil ri lawng thawn a pehpar aw a si ti cu cohlan theih a si lo ding. Ziang ah ti le ka lo nei(ṭhih) ding tiah a bum ih nunau in a taksa a pek tikah fa a vun ah siseh, a vun lo ah siseh, a taksa, a thinlung, a sinak a siatsuah ter ti cu el awk ding a um lo a si.\nCuih hrang ah mipi in nunau pakhat cu ka lo nei(ṭhit) tengteng ding tiah zum ko a bum lem ih nunau khal in thu ngai ah ruat in a zum ih a taksa a pek hnu ah mipa in ṭhit(nei) ngaingai ding a el sal a si ti a fiangah cun zayatat pukmah 415 vekin “Mi Bum” a si ruangah pukmah 417 ih thu khiah vekin sual phurh a tuar a ṭul a si tiah nem nget thurelcetnak an nei a si. Cuih thurelcet mi daan cu tuih sun ni tiang thlun le hman a si.\nLaimi fala le tlangval pawl in kan par mawi kan kilkhawi ṭhatnak dingah bawm tu si ding in sa duh ka that.\nRampi dingthluk lai relnak ih a nem hngeh mi( 1972 kum Mg Tan Tun le Ma Khin Nay Ye, page23-27) thu sung in kan hlawm awk mi a si.


Stihl - FSA 56 Set inkl. Akku und Ladegerät (Aktionsangebot!) - / Gartentechnik / Motorsensen / Akkumotorsensen bei Gartentechnik Griem, Bad Segeberg (im Kreis Segeberg)\nStihl - FSA 56 Set inkl. Akku und Ladegerät (Aktionsangebot!)


FBC Biakinn Par Ihsin Tlaaktu Wai Yan Kyaw A Dam Deuh - Chinland Today Media\nFBC Biakinn Par Ihsin Tlaaktu Wai Yan Kyaw A Dam Deuh\nJuly 5, 2017 10:11 am·0 comments\nFalam Baptist Church Diisapthlak (tii tlaaknak) remnak ihsin a tlaak ih lunghlo in Hakha siizungpi ah a umtu Ko Wai Yan Kyaw cu atu ah a dam deuh vivo thlang tiin FBC pastor Rev. Thang Za Khum in a sim.\nKan dung zarhte (June 24) ni ah biakinnpi remnak ih hnaṭuan rero tu Ko Wai Kyaw cu kaililawn par ihsin a tlaak ih Falam siizungpi ah an kuat lohli na’n Hakha siizungpi ah an refer ti a si.\nHih thu ah Falam siibawipi Dr. Min Zaw Aye cun, “specialist siibawi pawl an um ko na’n CT Scan zuknak a um lo ruangah Hakha ih kan refer nak a si. Hakha khal ihkhun 200, Falam khal ihkhun 200 a si na’n Falam ahcun CT Scan cet a um lo” tiah a sim.\nKo Wai Yan Kyaw cu Pyinmana lam ih ummi siin FBC ih kuli ra hlawhtu pakhat a si ve. Amah cu atu ah Hakha siizungpi ah a um ih a nupi le kum 1 le thla 4 fate in an tuamhlawm rero ti a si.\nRev. Thang Za Khum cun, “mizaan khal ah an nu in in run phone ih a zia ngaingai ti a si. A ṭong thei hrih lo na’n a duhmi zung khih in a tok thei ih a lung a hlo lo tiah ruah a si ti’n i sim. Biakinn remnak ruangih cangsual tuartu hrangah thlaza cam saktu zate hnen ah kan lungawi” ti’n a sim. Atu ah Ko Wai Yan Kyaw cu Hakha siizung ihsin a umnak Naypyidaw lam an an tlunpi zo tiah kan thei a si.\nMyanmar Ih Islam Tlawng Pahnih Hramhram In Kharsak


Watford Neh In Top 4 Ah Arsenal An Kaiso – Times Of Chinland\nWatford Neh In Top 4 Ah Arsenal An Kaiso\nPremier league round 33nak hrang Watford in Arsenal an rak mikhual ih an Kawlkil tisual mi ruangah 0-1 thawn mikhual Arsenal an neh lo.Watford dungkham in an kawlkil Foster Bawhlung a pe cu kawlkil in a sit zawngah Aubemayang in a rak kham man ih khawlsung ah Bawhlung a lut miarmo.\nArsenal XI (4-2-3-1) : Leno ,Monreal , Movropanos , Koscielny , Mustafi , Xhaka , Torreira , Iwobi , Ramsey , Mkhitaryan, Aubameyang.\nPuai an thok cu Inntek in nasa zetin an nawr nan, an sit goal thei lo ih Arsenal in an nawr ve.Minute 10nak ah Watford dungkham cun an kawlkil Bawhlung a pe cu Kawlkil in Bawhlung a sit zawngah Arsenal hmaitlan Aubemayang in a rak khamsak man ih Bawhlung cu khawlsung ah a lut miarmo.Goal an suah hnu veten Inntek cun nasa zetih nor an tum cu an hmaitlan Deeney in Arsenal laitlan Toreira cu a kiu thawn a hngong ruangah red card in dawisuak cih a si.Inntek an malsawn zo nan,Arsenal in sit bet goal thei hrih loin colh an hmang.\nCaan hrek neta sawn an thok cu mikhual in an nawr hmaisa nan, remcang tha an neihmi pawl hmang tangkai thei loin an um ih Inntek an tnag thei zet ve.Tawkfang cun mimal sawn Inntek in an nawrsal ih sit goal rori an tum ve.Cutin nasa zetin an nor aw ton rero nan,zohman sit goal aw thei loin an um ih 0-1 thawn caan a cem.\nHitin Arsenal cu puai 33 ah hmat 66 thawn table 4nak ah an kaiso.An hnuai ah puai 34 lek ih hmat 66 nei Chelsea le puai 33 lek ih hmat 64 nei Man United an um a si.\nMessi & C.Ronaldo An Hnam Aw\nHmat 1 Lawngih Duhtawk Real Madrid


Malakhi 1 (Malachi 1)\nMalakhi cabu hi 500 BC hrawng Jerusalem Biakinn sak sal hnu ziangtik lai maw caan ih nganmi a si. Profet ih tumtah mi cu -puithiam pawl le miseenpi pawl kha Pathian thawn an thukamnak rinsan tlak in tharter salnak ding thu kha a si. Pathian ih miphun pawlih nunnak le biaknak ah daithlannak le hlohralnak a um ti cu a fiang. Puithiam le mipi pawl in Pathian kha an pek ding, an neih mi peknak pawl pe loin le a zirhnak bangtuk ih nung loin an bum. Asinain Bawipa in a miphun pawl thuṭhen ding le thianter dingah a ra ding ih a hlankhan in a lamzin sial ciatu ding le a thukam phuang dingah milai a thlah ding.\nIsrael ih sualnak (1:1-2:16)\nPathian ih thuṭhennak le a zaangfahnak (2:17-4:6)\n1Israel mi pawl sim dingah Bawipa in a thuailam thu cu Malakhi hnenah a thlenter.\nBawipa In Israel A Duhdawt\n2 Bawipa in a minung pawl hnenah, “Nannih cu ka lo duhdawt ringring a si,” a ti.\nAsinain annih in, “In duhdawtnak cu ziangvek in so na langter?” tiah an ti.\nCutikah Bawipa in, “Esau le Jakob cu unau an si, a sinain Jakob le a tesinfa pawl ka duhdawt ih, 3Esau le a tesinfa pawl cu ka hua. Esau ih tlangpar ram ka siatsuah ṭheh ih a leilung cu hramlak cinghnia hrangah ka taan a si,” a ti.\n4Esau tesinfa Edom mi pawl in, “Kan khawpi pawl cu siatsuah ṭheh an si zo nain kan din sal pei,” an ti ahcun Ziangkimtithei Bawipa in, “An duh ahcun din sal ko haiseh; ka bal ṭheh sal thotho ding. Mi in ‘Ram sualral,’ ti in le ‘Bawipa ih thinhengnak kumkhua in a tongtu miphun,’ tiah an ko ding,” tiah a ti. 5Cumi cu anmah Israel mi an mit rori in an hmu ding ih, “Bawipa cu Israel ram sung lawngah si loin a leng khalah a nasa a si,” an ti ding.\nBawipa In Puithiam Pawl a Kawk\n6Ziangkimtithei Bawipa in puithiam pawl hnenah, “Fapa in a pa cu a upat, siahhlawh in a bawipa cu a upat. Keimah hi nan pa ka si, ziangah so in upat lo? Keimah hi nan bawipa ka si, ziangah so in ṭihzah lo? In hmuhsuam ih nannih in, ‘Ziangtin so kan lo hmuhsuam?’ tiah in sut hrih lai. 7Ka biakṭheng parah rawl thiang lo nan retnak in in hmuhsuam a si. Cule nannih in ‘Ziangvek in so kan lo upat lo?’ tiah in sut. Ka lo sim: ka biakṭheng nan nautat ih zianghman ih nan siar lonak in in upat lonak a lang a si. 8A mit a cawmi, a si lole a nami, a si lole a ke a awlmi ṭilva pawl thawinak ah ka hnenih nan pek tikah a ṭha ṭheh ko, zianghman a poi lo, tiah nan ruat maw si? Cuvek ṭilva kha ramuktu hnenah pek hnik uh! Nan parah a lung a awi ding maw? Nan parah mithmai ṭha a nei ding tiah nan zum maw?” a ti.\n9Puithiam pawl, kan parah ṭhatnak tuah aw, tiah Pathian cu dil hnik uh. Nan thlacamnak a ngai hrimhrim lo ding ih cumi cu nanmah ih mawh ruangah a si ding. 10Ziangkimtithei Bawipa in, “Biakinn sungah lut tahrat in ka biakṭheng parah zianghman ṭhahnem lo meisa nan van lonak dingah nanmah lakah pakhat khat in biakinn sangka cu khar uhla ka duh a si. Nan parah lungawinak ka nei lo; ka hnenih nan rak kenmi thawinak pawl cu ka saang lo ding. 11Leilung tlun um miphun hmuahhmuah, nisuahnak ihsin nitlaknak tiang, keimah cu in upat. Khawzakip ah ka hmin upatnak ah rimhmui an ur ih cotlakmi thawinak pawl in pek. An zatein in upat a si! 12Sikhalsehla nannih pawl cun in upat lo; kan biakṭheng cu a borhhlawh mi biakṭheng nan ti ih nan nautatmi rawl a parah ret tahrat in ka hmin in thangsiat a si. 13‘Hi vek cu kan ning tuk zo,’ nan ti ih nan hnar in phiit. Ka hnenih pek dingah rukmi ṭilva nan rak keng, a si lole a ke-awlmi le a naa mi nan rak keng. Cu pawl cu ka lo saang ding tiah nan ruat maw si? 14Pek dingah in kam ciami ṭilva ṭhazet kha a tuurual lakah a um ko nain ka hnenah santlai lo ṭilva thawinak ih i petu cu a parah siatserhnak umseh! Ziangahtile keimah cu a maksakmi siangpahrang ka si ih miphun hmuahhmuah in in ṭihzah a si,” tiah Ziangkimtithei Bawipa in a ti.


Save The Baby Kannuki!: I did a thing! (Pole Progression)\nPosted by Naga-bot at Wednesday, December 18, 2013


Sakhuanak hnuaiih Calai - S. Kei Lian Uk/Klirlungz - Chinland Today Media\nSakhuanak hnuaiih Calai – S. Kei Lian Uk/Klirlungz\nSanzul calai thuhla vun ruah tinten kan calai in rual a rak pawl ban lo zia fiangzetin mitthlam sungah a lang puppi mai ttheu.\nHnam picangpawl in santhar (modern) le santharluan (postmodern) men hman si lo, santharluan hnu (after postmodern) tiih calai an buaipi thok rero laiah, kannih cu kezungpi zik ihsi hrawhso hnohno kan ttul hrih lai thotho a si bik hi maw! Vansiat le malmak ngelcelih kan calai uico in a rak ei ngah awkhek; doksang zet cingin mi’ dung kan thlun hnemhno men hrih a si kei cu.\nHlanlai vekin Laica hi phunli tiang, tuini tiang tal, tlawnginn ah zir ngerngo thei sehla cu kan calai hi karbak ziangmawzat tal kaiso in a hnunhnang ve deuh mahna. Biakbairok khuatlai zo khaw, rel rero khalah a sawtpawt nawn lo. Tlawnginn ih Laica zir kham a si tak ahcun kan Calai thi lo dingih a rak dinpi ngerngo tu cu kawhhran pawlkom ti theih a si. Ahleicein, Presbyterian le kawhhran hrekkhat Lusei thu le hla hnuaiih kan kur duaido rero laiah, kan calai thizik corhnawm, sazaw tawsem ih a rak sem-nung hramhram tu cu Baptist pawl an si ti sehla a sual tam lo zet ding. Kandung kum hra rei hrawng fangin kan calai sihte sa zawnin kan zawn hlerhlo ih a dunglam cai bolo kan si culci hrih. Cuti’ kawhhran hnuaiih hung tthang liailo ti fam cu tuini tiang kan calai hmaihruai ih a hram kaitu khal hi kawhhran le a rianttuantupawl vun ti theih mai a si. Hihi kan calai thuanthu khalah a lang ringring dingmi a si ko.\nHi zawnte ah sakhuanak hnuaiih a ummi calai hi kutke kim le hmuihmel dik neiin teh a tthangso thei ngai kei maw timi vun ruah ding a um. Ziangahtile, sakhaw minungpawl cun calai hi calai tlangtluan ihsi thlir mai loih Kalvary tlang lam ihsi an thlir sawn a ttul ttheu ruangah a si. Cutikah, vanlam hoi fawrhfialawknak le kaihhruaiawknak lam pawl khi calai laimu ceiin kan ceibawl ih, leitlun in a ngaisan zetmi le calai sungmuril ngaingai a simi calai tthiahvar (pure literature – biazai, lemcan, nunthuleng) sawn riangri hi ttukmawttak thil men ah kan ret deuh in a lang. Kan calai mi le sa pawl lakah hmin hmaiih Rev. retmi hmuh ding a tam zetih, calai muril (biazai, lemcan le nunthuleng) pawl hun buaipi ih luhcilh ngaingai ding cu an hrangah thil remcang lo vek a bang fawn; Pathian thu le fawrhfialawknak lamtluan ih in hruai lo a si ahcun mawhthluk lole hmuhkawih an ton thei mai ding ruangah thil ol-ai lo zet a si cek ding.\nHiti’ calai sungmuril ah lut hmaisa loih, kan mithiampawl in, a pawnlangtei’ in rak herpi men ruangah a si pang pei maw, kan calai satiluan in arte hnap cuk a hluan timi ruahnak khal um thei ve a si. Cuihleiah, biazai le nunthuleng tivek siar rero cu thilsual le sakhuanak thawi remawlo ih ruahnak khal casiartui’ thinlung sungah a um thei fawn. Kawl pawl khal ir-awm suak nunthuleng an rak neih thok lamah nunthuleng siar rero cu suahsualnak menih ruattu nu le pa a tor le seng an rak si ve zo kha.\nKatsadeu le zung le za ti men bangin Mirang ram lamah va kat duado lawk sehla: khawhhran (sakhuanak) vok lal lenih a rak len lai caan, kumzabi 16, 17, 18 hrawnghrang ahkhin phunsangtlawngpawl nasa zetin an tlaniam ti a si. Asan cu, phunsangtlawngpawl kawhhran thuneihnak hnuaiih an um tikah sakhuanak thawi’ a remaw lo deuhmi subject pawl cu zir sian a rak si lo. Hi laifang hi Renaissance (Tharthawhsan) caan khal a siih, Humanist pawl le kawhhran pawl nasa zetih an zuamawk caan a si. England ih hlun bik le huham nei ropi bik Oxbridge tiih an kawhkom ttheumi Oxford le Cambridge phunsangtlawng pi rori hman 1854 tiang sakhuanak thawi’ a peharaw mi thusuhnak entrance phi ta loin kai a rak theih mai lo. Cuihleiah, 1872 tiang Mathematics le Sii subject tilo, science subject dang hmuahhmuah cu ttukmawttak menih zir fangfang an rak si.\nKai man a khung siih, thiam ngaingai duh ruangah si loin uarawknak men fangah milian fa pawl deuh hlirin an rak zir ti a si fawn. Sakhuanak cu a ramri a fiak ih serh le sang phunphun a neih ruangah a khuahkhir mi phunsangtlawng sungin mi ropi hung suak an mal zet ti a siih a suak sun pawl khal tlawng an ttheh hnuih an zirnak le an hliakhlainak ihsi kutsuak ropi nei an si deuh tlangpi. Tthimnak ah, Sir Thomas Moore, Harvey, Isaac Newton.. pawl hi phunsangtlawng an kai nak ihsi thiam hleice suak an si loih alengih an hliakhlainak ihsi hung ropi so an si. Hilai san ih Mirang calai ti ropitu Shakespeare le Francis Bacon tla lephei cu phunsangtlawng hman rak thleng dah riai lo an si hmang. Galileo, Pascal, Leonardo le Micheal Angelo pawl khal cuti thotho. ( Hiti ka ti ruangah zirnak le phunsangtlawng ka ngainepnak si loin, santhuanthu ih thil umtudan ka rel duhnak sawn a si.)\nHiti’ kawhhran thuneihnak ruangih phunsangtlawng a tlaksiat laiah club le pawlkom a phunphun in ttan an rak la ih, Oxbridge phunsangtlawng pi pahnih hnakin club le pawlkom a phunphun sung ihsin khawruahnak thar tthattha a suak tam sawn ti a si. Sakhuanak zawn in kan zoh a si ahcun, kawhhran thuneihnak a rung cem ruangro cu riahsiatza ngaingai a si ko nan santhuanthu zawngin kan thlir a si le mipi hrang fimvarnak le tthansoh hramthoknak a si riangri.\nKan calai khal khawhhran le a rianttuantupawl lak ihsi’ tthangso deuh a si vekin kan cabu suak zo pawl kan zoh a si le van lam hoi deuh lawnglawng an si ih megazine le journal pawl khal kawhhran ta thotho an si deuh tlangpi. Hiti a si ruangah kan calai cu kum zabi 18 hrawng tiang ih calai an timi – nunsimnak, forhfialnak le kaihhruaiawknak lam a hoi lo thei lo. Hi hnak hmanin tui’ kan calai dinhmun cu a nepnawi hrihlai ti theih a si. Kan cangantu le casiartu pawl lakah cafangkom, O & AW le nganca poh poh calai zet fahran ah ruat ih thothe hmafem ih fem kan um culci hrih khal a si thei men. Kum zabi 19 hnu lam ih calai – biazai, lemcan, nunthuleng le thutluang (essay, criticism, biography,….) lam cu kan buaipi ban lo a si hrih hi teh!!! Asinan Laimi khal fimvar san kan thleng ve thlang ih mipi zatlang lak ihsi calai sungmuril luhcilh rumro ngam kan suah vivo mai ding beisei in ka sathudurum mallai ka hun khekkhuai hnelhno ve su a si hi.


Pi Aung San Suu Kyi Khualtlawnnak Ah Damlo - Chinland Today Media\nPi Aung San Suu Kyi Khualtlawnnak Ah Damlo\nJune 15, 2012 2:17 am·0 comments\nPi Aung San Suu Kyi cu Europe khawmual hel ih khual a tlawnnak ram Switzerland ih thuthang lakhawmtu pawl thawn thu an rel khawmnak ah a damlo thu a phuang. Besia ciamco cu a silo nan a tha a cem ih luzing le taksa nuam lo zetin a um thu a sim.\nKum reizet ramdang fehlo ih a khumawk ringring ruangah ram dangih nikhua thlengawknak a tuar theilo thu khal a sim. Thuthang latupawl thawn thate an komawk theilo ruangah Thuthanglatu pawl hnen ah ngaithiamnak le theithiamnak khal a dil bet.\nThuthang latupawl thawn an komawk lai rori ahcun sivai thawn Pi Suu Kyi tuamhlawm cih a si. A cem tiang thu khal rel theiloin thuthang latupawl thawn an komawknak cu a suahsan. Britain ram a thlen tikah caan a neilozet ding nan Suu Kyi rak thehlartu Dave Lee Travis (DJ) thawn tawngaw ding ah a caan bikhiah a tuah fel zo.\nNLD Party In Siatserh Thukam Tuah Duhlo\nSuu Kyi President Si Theilonak Dan Rem Ṭul: Thura Shwe Mann\nPi Suu Kyi Nobel Khawpi A Thleng Zo


Khuasung suakvak tikah မှတ်ပုံတင် keng tengteng dingin SAC Ralhraang in thu a suah - Falam Online Media\nKhuasung suakvak tikah မှတ်ပုံတင် keng tengteng dingin SAC Ralhraang in thu a suah\nShan ramkulh, Taunggyi peng sungah innleng suakvak tikah siseh, hmunhla khualtlawng ding khalah မှတ်ပုံတင် original keng cio dingin penghuap SAC Ralhraangzung ihsin thu an suah.\nKhualtlawng sukso hrang lawng siloin khuami pawl khlain thaizing April 1 ihsin thok, khuasung suakvak tikah siseh, khualeng suak ṭul caan tikvek khalah မှတ်ပုံတင် original keng tengteng dingin tlang an than.\nCuihtlunnak pulhnat khamsii dawt zo pawl cu sidawtnak caken pawl keng tel cih dingin Ralhraangzung ihsin thu an suah.\nHitiih hmalaknak a um nak san cu မှတ်ပုံတင် nei hrih lo pawl zamrangten tuah sak lohli an si thei nak ding hrangah ti a si ih, SAC ralhraang cozah pumruang pakhat a si mi Ministry of Immigration and Population zung ih thusuahmi a si. (Shan News)\nSiarbet : SAC ralhraang in Hmatpungtin tuah lohli dingin Mipi a nor nak san (March 8, 2022)\nSAC ralhraang in 2022, April 1 ihsin thok, ramsung khualtlawng sukso nakah hmatpungtin lawng an pom thlang ding thu tlangthannak an nei.\nTuhlan ahcu khualtlawng sukso tikih kenmi id aiawhin theihpitnak caken (ထောက်ခံစာ) tivek an rak hmang thei nan, April 1 ihsin thok check gate/point ah siseh, khual thlennak riahbuuk tivek ah hmatpungtin lawng hmang thlang dingin thu an suah a si.\nHih thu thawn pehpar in NUG sungtel ṭuanvonei mipakhat cun hitin a rel. “Dothlengnak tha a cak vivo ih an thlaphang a zual ruangah a si. Mipi lamṭang hriamkai pawl olsam zetih kaihkhih an si thei nak dingah hmatpungtin tuah lohli dingin rampumhuap rorin an nor hrim mi a si.”\n“Cun, Ṭhalpi hrawngah rampumhuap in hmunram thianfai an tum tivek thu a suak ih, cuih boruak ah khawi hman feh thei hlah hai seh ti`n mipi ṭhih nakah an hmang cih bet. A ol zawngin kan rel a si le ‘an mah dodaltu pawl pangaiten cangvai thei hlah hai seh ti an duh ruangah a si.”\n“Atu rampi boruak kan thlir a si le khualtlawng sukso mipi hmuh ding an mal vivo. Cuvek boruak ah ram mi sinak id neilo pawl olsam zetih hmuhsuah an beisei” tiah amahcun a ti.\nTudinhmun ah SAC ralhraang kuthnuai ih um Ministry of Labour, Immigration and Population zung ṭhenkhat cu lenglam ah vaksuak in hmatpungtin mi an tuah sak tiah theih a si ih, Ralhraang thusuah mi khalah “a ṭul ahcun innkhat hnu innkhat lutsuak in an vak vivo ding” tiah an tarlang a si.\nKhawlai lakah ralhraang milai thah tuar an tam zet lai ah tuvekin khawlak rori ah an cangvaih vutvo ngam cu ralhraang in hmatpungtin thawn pehpar in thuhlapi tumtah a nei timi cu ciang zetin a lang a si.\nRamsungum Kum 16 kim cin cu hmatpungtin tuah tengteng ding ti a si ih id Lem hmangtu le id hleifuan neitu cu cozah daan vekin thubuai tuahsak an si ding tiah SAC ralhraang ih thusuahmi ah an ngan tel a si.\n← SAC ralhraang in voilekhatin KNU hmunram a nor ciamco nak san\nNaam sau pai Misual pawl in Central Chin Pawlpi, Kalay zung an boh →\nQuarantine center ah a thupten lut ih ZU intu an Kai\nKhuatlang mipi bawmtu Volunteer pawl ih phone 10 rori an fir sak\nJuly 25, 2021 Ni Hnem Sung 0


Van ah kin lailung bang lailung billion 100 dung om tiin NASA in phuang – www.zanniat.info\n572 Science & Thilmak\t, THUTHANG\t8 years ago zanniat.info 0\nVan lam arsi siikhnak NASA ai Kepler satellite\nAmerican Astronomical Society in tun naai ai kum 1 vai 2 meeting a naihnak ah kin lailung omhmun arsi hlawm omhmun Milky Way Galaxy ah kin lailung bang lailung heh 100 billion hnakin tam sawn om tiin phuang ii. He a tawkhnak maan thil thar le hmailam hlirhnak tam ngai mi te thinlung ah suak ruai ii.\nHe a zingzoihnak heh van siikhnak Kepler telescope hmangin van ai arsi le lailung omdan te pawl siik ii. Tun ah rin minung om thilhnak lailung heh 461 tawk beet ai tun heh lailung 2,740 tawk zo tii ii. He lailung te pawl heh hrekkhat tu ni 2 nai te pawl khai om bial ti ii. He a tawk zohnak lailung te pawl lak songin 90% heh minung om thil teng teng tuh tiin NASA Amnes Research Center ai astrophysicist Natalie M. Batalha in phuang ii.\nKepler hmangin a tawkhnak lailung te pawl heh Jupiter tia bang a ngaw pui pui i lo ai kin lailung tia dung ii. Hrekkhat tu tu kin lailung lethnih tia, minung om thilhnak lailung ii.\nMilky Way Galaxy song ai arsi tam sawn heh kin lailung hiang ai Ni (Sun) bang i lo ai, a beuh deuh maan Dwarf tiin ko ii. Kin omhmun arsi hlawm veksen ai 70% heh Dwarf arsi in dim ii. Milky Way Galaxy heh a tem ber ah arsi billion 100 dung om tuhin mithiam te in um ii. Kin lailung omhmun bang heh he arsi te lakah a tumce ber ai tawk harsa ngai ti ii.


Burma Ram Feh Dan Ding VII - Chinland Today Media\nMay 14, 2012 6:00 am·0 comments\nPi Suu Kyi Thang ah Kan Awk An Ti Ding\nLairawn Thansoh Daan Ding\nBurma ram a feh daan ding thu ah Lirawn thansohdan ding malte lai ngan sehla. Tu ahcun kan theih vekin kan Laimi, a hleicein Falam Laimipawl hi tlangpar hnakin hmunrawn Kalay District ah kan um tamsawn zo. Tlangpar ih um mipawl hrang ah thansohdan dingpawl cu kan ngan leh ding. Tuitum cu Lairawn um hrang ah sisehla. Ram rung tha ngaingai bang sehla, Sgaing Tiang hnakin Chin state ah budget (sum) a tamsawn ding.\nHihi ziang dang khal si lovin Sangaing tiang cu a tum tuk ih an budget a tamzet ding nan minung an tam tuk tikah Kalay valley ih kan Laimi pawl ih co ding cu a mal zet ding. India ram khal ah Silcar Vaimipawl hnakin Mizoram ih umpawl in acozah sum an co tamsawn. Curuangah Laiawn ih umpawl cu Mamit, Khawzal, Serchhip ah hlawhawk a tul nawn lo ding ih Chin State ah an hung hlawhaw ding. Cuti cun Chin state, Falam peng tivek ah minung an rung tam ding ih development hrangah a tha ding.\nCuvekin Laimi 10% hrawng hung vai hai sehla, a tang 90% hrangah ziang kan tuah ding ti kan rel ding. Kan Burma ram le India ram pawl ah leilet ihsin buh le bal suah dan, thar tam dan hi a mal tuk ih Japan ram vek, China le Israel vek kan tluk lo. Kan ti tul zet mi pakhat cu kan leilet ihsin kan cing mi pawl tu hnak i let 3 lai i thar suah tir dan a si ding. Tu cu Lairawn ah an thla 2 tuan in kum khat dai buh an nei ih hna an tuan nawnlo tla kan ti theu. Hna hi thanso ding ahcun tuan ring ring a tul ding.\nPi Suu Kyi Ih Zawh Dingzin An Phit Sak Thluh\nKan theih zo vek in Pi Suu Kyi kha 1988 ah a nu damlo besia kilkhawi dingin Burma ah a tlung ih rinlopi in mipi sawmnak ngai pawimawh in ram le miphun hrangah tiin politic ah a lut. Ralbawi pawl cun Suu Kyi hi England ah tlung zang seh an ti ring ring. House arrest ih thawng an thlak lai hmuahhmauh ahkhan Suu Kyi hin tlung duh tisella an thlah mai ding. A si nan ram hrang ih hna a tuan thei lo ding ruangah a duhdah lo. 1999 ih a pasal a thih zik tum ahkhan cun a tlung duh em ke cu an ti i a tlung ta cuang lo. Cuti cun 2008 ih Burma danpi ngan tum a ra thleng.\nAn danpi ahkhan Suu Kyi tel thei lonak dingin a phunphun in thang an kam. Ram hotubik cu ralkah lam thiam misiseh an ti. Armed force hotu hrang lawng ih luh thei ding a si mai. Suu Kyi cu tlem hlah seh ti nak. Cule ramdang mi nupi le pasal ih nei, nei dah cu hrilawk ah tel thei hlah seh ti a si la la. Suu Kyi hrangah cun a pit in a pit bepbep. Cumi lawng hman in an duh tawk lo. Suu Kyi house arrest ih an ret dan ahkhan kum khat a cem hnu ah an thlirsal theu ih puhmawhnak dang dangin kum khat hrang thawng an tlak leh. Cuti cun 2009 kan rung thleng. 2008 ah danpi an ngan zo si. 2010 ah hrilawknak tuah ding a si si, Suu Kyi dokalh nak ding hawl a tul la la ta riai.\n2009 kum ih Suu Kyi suah can a thlen hlan ah American pa pakhat cun Pathian in i hmuh tir, Suu Kyi thah an tum ruang ah ka va sim a tul a ti i, Inn Ya tili kha leuh in Suu Kyi i inn ah a va thleng ta riai. uu Kyi kha dan lovi inn leng la lut ah an puh. Himi thu ah mi hrekin cun Burma intelligents pa in a thupten hi American pa hi an fial a si ding an ti. Kan nih pawl i thungai thu theih ban a si ta lo. Kum 5 thawngtlak tir sal ding an ti. A thu an rel lai hrawng ah hin ka nu a rak dam lai ih Malysia i kan to awk tum a si. Ralkappawl hin Suu Kyi hi kum 2010 hrilawk tum i lenglam i um thei lo ding cekci in house arrest in an kai ding ka ti ih cu vek cekci in Suu Kyi kha thla 18 tla seh, hrilawk hnu November 2010 ah suah siseh an run ti ngai ngai.\nNLD Tel Thei Lo Ding In\nHrilawk nak i NLD tel thei lo ding i an run tuah dan pawl cu hitin a si. Party hotu pawl cu sualnak thubuai an neih ah cun party an ho thei lo, a si lo le cui party cu hrilawk nak ah a tel thei lo ding, ti a si.NLD an tel duh cun Suu Kyi cu an party i si an dawi a tul ta riai. Suu Kyi tel lo cun NLD cu zianghman a si lo ding ti cu a fiang tuk fawn.\nHimi fang ah lei tlun cun Suu Kyi suah ding in an nawr zawk rero a si. 2010 i hrilawk nak Burma i a tuah hlan te ah Singapor i Asia hotu pawl hmuhkhawm awk nak ah kha lai i Prime Minister Thein Sein kha President Barak Obama in Suu Kyi suah ding in a ti. Suu Kyi cu hrilawk theh hnu November ah suah a si ta ria.\nRalkap pawl i rak ruah dan vek in hrilawk nak ah le tel thei lo, ralkap duh zawng a cozh hlawn ding in le a cang thei nawn lo, ralkap pawl in kum khua,kum 20/30 duhduh i uk an tum la la. Suu Kyi cu thang ah kan awk ta ria an ti ding. Ka rualpa Victor Biak Lian hi Suu Kyi a tan zet nan hrilawk hlan ih i sim mi cu ralkap pawl i duh zawng ih a feh cun Burma hi kum 20 hnu lam lawng ah democracy a si ding ih cu nah cun Suu Kyi cu a damlai a si khal le kum 80 tlun a si ding ih a thahnem nawn lo ding i ti. Ralkap pawl i thang an kam hi an ti fuh ngai ngi ke maw le?\nTu Hnu Kum 10 Thlirnak\nDaw Aung San Suu Kyi (DSSK) Ziangtlukin A Lal Ding- Dr. Ro Ding\nChin Ramkulh Chief Minister Thu Ah Mipi Lung Vaivuan


BAWLTLANG - Hre Mang\nChin ram kan zoh asile Pathian malsawm thlawsuah mangbangza simcawklo a um laiah kap khatlamah satan lungawizawng thentheknak tampi a um ti khal zeprual asinawn lo. Mi tampi in biaknak lam hruaitu pawl ruangah kan miphun, society kan thenthek aw theh aw asi an timi khal a el ngamtu an um pei maw, ti ding asi. Santhar minung pawlin a tuvek in kan feh vivo ding maw? Pathian in in hmuhtermi umtu nuntu pawlkom le pehtlaih awknak nei in Khrih ah pumkhat kan sinak langter dingin san thuanthu in in sawmngiar asi. Pathian pakhat, Bawi pakhat, Thlarau pakhat rian in rawngbawl tlang ding kan sinak tawite zoh hnik uhsi.\n1) Pathian kan rennaksan\nMan in lei zo mi kan si. Zumtu zokhal kan nunnak hi kanmai ta asi nawn lo. Pathian ta asi. Pathian in a duhnaknak hmunah in ret dingih a duhmi minung pawl thawn amah rian tlang ding kan si. Kanmai duhdan, kanmai tisa thinlung duhnak, ruahdan, pomdan tlansan tahratin kan Pa Pathian ih duhnak rian in leitlun nun hmang ding kan si sawn. Pathian duhnak rian in a nungtu pawl cu ral pakhat do in Bawi pakhat riantu si in kutkai in thlarau ral do in Pathian uknak ram karhzai ter dingin hnatuan tlang kan si.\n2) Pathian kawhmi\nPathian in a Fapa thisen thawn in lei tikah a sunglawi tukmi tumtah hrangah leimi kan si. Mi zokhal phunzai lo ten Pathian in a kawh vekin le tuanvo a pek vekin lungawi sopar ten tuan ding kan si sawn. Mi zokhal Pathian a duhdawtih a nitin nunah Pathian a rian ahcun Pathian in a kawhnak fiang aw in Pathian ih retnak hmunah Thlarau Thianghlim lamhruainak in zumtu unau duhdawtnak in pawlkom le pehtlaihnak nei ding kan si. Leitlun thim lak ihsin kawhhran mi kan si vekin Pathian mithmuh ah milai phunhnih lawng an um: Pathian fate le satan fate. Zumtu zapi ten Khrih ah Pathian ih lakhranmi, kawhhran mi kan si vekin pumkhat kan si.\n"Milai Fapa cu mi ih ren dingah a ra lo, midang rian dingin a ra sawn asi" tiah Zisu in amai thu asim. Zumtu hrangah zo vek milai thawn kan pawlkom aw ding timi thu ah kan nunphung, tong, le milai duhdan thurualpi parah siloin kan renmi Bawipa Pathian ih duhnak le tumtahnak par sawnah hngataw in zumtu unau duhdawtnak in pawlkom nak nei in pehtlai ding kan si.Kanmai duhnak kan rian lo, Pa Pathian ih duhnak, Thlarau Thianghlim in in theihter vekin kan rian sawn asi. Pa ih duhnak le tumtah tuansuak dingin Thlarau kan sungah hna a tuan sawn asi.\n"Mi zokhal a unau a huatu cu a mit a caw" ti asi. Huatnak siloin duhdawtnak sawn in nitin a nungmi kan si. "Mi zokhal Khrih ih duhdawtnak a sungah a umlo ahcun Pa ih ta asilo." Zisu Khrih cun a ral pawl a duhdawtih an sualman peksak in kros parah a thi. "Kapa, an sual ngaidam aw, ziang kan tuah ti an theilo asi" tiah thla a cam sak. Zo vek milai zumtu zumlotu khal Khrih in a duhdawtmi pohpoh duhdawtnak in nitin Bawipa rian in a nungmi kan si. Pathian a duhdawttuk ih a Fapa neihsun a pek mi, a duhdawt tukmi kan hua asile Pathian thawn kan um tlang thei lo ding ti a fiang. Pathian kan duhdawtnak cu mit in hmuh thei mi kan milaipi, Pathian in amai hmuihmel kengin a sersiammi kan duhdawtnak parah a lang sawn asi.\n5) Judas umlo in zosi Zisu zuartu ding?\nZisu cu Judas in a zuar bangin zumtu leitlun nunah zuarthlaitu, dodaltu a um hrimhrim dingmi asi. "Leitlun in a lo do ding. Asinan nan thinphang hlah uh: leitlun cu ka nehzo" tiah Zisu in in tiam asi. Zumtu pakhat nunah leitun in a do lo asile Zisu thuphan a per asi pei maw? Leitlun in in do ding , siatsuah in tum ding. Zisu in Judas cu kumthum sung a umpi, rawl a ei-pi, thu a simmi a ngai ve, asinan Zisu in a hua dah lo, a simse dahlo, a relse dah fawn lo. Amah zuar tahratin a ra hnam lai hman ah "ka rual" tiah a rak ko asi. Zumtu pakhatkhat in midang a relsia a thangsiat tikah a relmi thu cu thudik khal asile a relsetu thinlung sungah Khrih ih duhdawtmi a um lo tinak asi. Milai zohman in an duhdawtmi an relse dah lo. Judas tih hlah uhsi. Leitlun in in khenbet, cangvai thei lo dingin in tuah asile lungawi sawn ding kan si. Tisa a cangvai theilo tikah Pathian a cangvai sawn asi. Pathian in a duhmi tuah thei lo dingin a kham theitu an umlo; Pathian in amah hnakin a caksawnmi zianghman a sersiam lo. Misual mi thalo pawl kut tuar ding tih hlah phang hlah uhsi. Tih phannak ruangah unau dang pawlkom ngam lo in mahte a umtu cu a tihmi hnakih tihnung sawn bumnak sungah a sawltal rero tinak asi. Judas tih ruangah Bawipa Pathian in ruangpum pakhat ah in pehzawm zo mi zumtu unau tlaihsan le duhdawtnak dungtun hlah uhsi.\n6) Leitlun Eng\nVoikhat cu nunau nu te pakhat pastor pa hnenah a feh ih a hnatuannakah harsatnak thu asim: "Ka hnatuannak ah keimah lawng zumtu mi piangthar ka si ih a hartuk. In nautat ih in hnihsan. Pastor pa ziangtin ka tuah ding in sim aw" tiah thu a sut. Pastor pa in "na hnatuannak company ah meisa an vang maw? tiah thu a sut. Cutikah nunaunu te cu a thinheng tuk, "cu lamlam i sut, ka harsatnak thu ka lo simmi i sang sawn aw" a ti. Pastor pa cun "ka lo sut mi in sim hmaisa awla" ati ve. Nunaunu te cun "vang e" tiah a let. Pastor pa in a sutsal lala, " khawthim lakah maw khaw-eng ah si meisa cu an vang?" tiah a sut bet. Cule nunaunu te cun "mi aa dah tilo zosi khaw-engah meisa vang dah" tiah a let. Pastor pa in "nangmah cu leitlun eng na si" a titikah nunau nu te cu a tap. "Bawipa ka Pathian, i ngaithiam aw, leitlun thimlakah na ennak langter dingin i retmi ka rak thei lo asi” tiah tapin thla a cam. Zumtu pakhatkhat kan kiangkap pawl thu, hnatuanpi pawl thu, Bawipa in rian dingin in fialmi milai pawl thu ah kan phunzai lole an sual an tha lo tuk tiah kan hnawng asile Khrih ih palai, leitlun eng kan sinak kan theih hngilh tinak asi thei. Phunzai lo ten kan tongkam siloin kan nitin nun in Khrih hmuihmel a langmi sawn in midang in Bawipa hmel an hmu dingmi asi sawn. Thim le eng an um tlang thei lo. Na sungah Khrih a um asi ahcun Khrih ih eng cun na kiangkap thimnak pawl a eng ter theh dingmi asi sawn. Eng in thim a tih dah lo.Eng a umnak kipah thimnak cu a hlo vivo asi. Zumtu pawl kan umnak poh ah leitlun eng kan si.\n7) Bangawk lo nak\nNupa tuakkhat hnenah thu sut fiang sehla Bible Seem 1:1 ihsin Thupuan 22:21 tiang Pathian thu an pawmdan le nunpidan a bangaw theh lo an tampi ding. Milai ruahdan pomdan hmuhdan cu danglam hrimhrim dingmi asi. Ruahdan duhdan hmuhdan a bang awk lo ruangah a abur in ruahnak lak khawm in Thlarau Thianghlim bawmnak kan tulnak asi. Mi pakhat in a theih theh lo ruangah khat le khat kan tul awknak asi. Asinan Pathian Thlarau ih ukmi kan si ahcun Pathian cu amah le mah a duhdan a thenthek aw dahlo vekin zumtu mibur cu ruantlang ten thukhat ten kekar tlaang asi sawn. "Zisu in, zokhal amai duhnak a tanta lotu cu ka dungthluntu tlak asilo" a tivekin zumtu zokhal mai duhnak cu tanta tahratin zumtu unau pawl hnenah Pathian duhnak langmi ziang a um timi ruatin midang thawn Bawi pakhat, Thlarau pakhat, Pa pakhat ih duhnak riantlang kan si. Kan bangawk lonak, danglamnak hnakin kan bang awknak pawl a thupi sawn ih a cak sawn deldel asi.\n8) Pumkhat kan Si\nMi pakhatin zanthing-ai tampi a nei ih khawnziat ah a pen khawm khal asile a mai ta thotho an si. Thingkhawn pa hra, panga, tvp in a then darh lole khawnkhat lawngah a peng khawm khal asile a tam le a mal a bangaw ih a man khal a bangaw thotho asi. Cuvekin zumtu Khrihfa pawl cu kan zaten Khrih ih ta, Khrih ih taksa peng zawm, ruangpum pakhat kan si. Mi zokhalin amai taksa peng pakhatkhat a thangsiat, relsiat, dodalin amahte la-hran awk a tum asile theihlonak thangin a awk tinak asi. Evi cun Pathian hnakin thasawn thei vekin a thei awaw ih theirah a ei tikah satanih bum in a um vekin theihlonak thangsungah awkin a um asi. Zumtu hmuahhmuah Khrih ah pumkhat kan si ih mai taksa peng zawmpi hua thei kan silo, dodal aw thei kan silo. Rawngbawlnak thu ah leitlun mithmuh ah pawlkom dang dangah hnatuan tul hman sehla Khrih kan zaten pumkhat kan si.\nZumtu zapi ten, Thlarau pakhat kaihhruainak in Bawi pakat, Pathian pakhat rian in rawngbawltu kan si. Lungawi sopar ten kutkai in Bawipa rian cio uhsi.


Nikhat Hnu Nikhat In Trump Nih Hma A Sawn Chin Lengmang Cang – Chin World News Evening\nNikhat Hnu Nikhat In Trump Nih Hma A Sawn Chin Lengmang Cang\nFalam in ttialmi. Trump Hma a Sawn Vivo: US Sihnichuk(AG) William Barr in Federal Prosecutor(acozah sihni) zate, FBI, thiltisual hawltu pawl, trilawknak sualnak zingzawitupawl cu Hrilawknak Diklonak zingzawi dingin thu a pe zo. Hi hin Dem le Media lam a lauter nasa zo.\nUS State-pawlih Sihnichuk 14 rori in Pennsynia thubuai cu Supreme Court ah thehluh an tum. Republican Chairwoman, Senate hotu le House ih Minority hruaitupawl ih Trump an dinpi eueu. Trump dodaltu Bush sungkua, McCain sungkua le Mitt Romney cun a keltein an sawisel. Asinan Republican party 95% cun Trump an dinpi.\nTrump personal Lawyer Rudy Giulini cun thutheitu 50 lenglo kan nei zo a ti. Media-pawlin ,”No Evidence” teti piah ding um lo an ti ringring cu Evidence hi a tamtuk lam a si. Russia Collusion thuphan rori kum 4 sung Evidence um vekih autu Media hi thu ziangtinha kan lun thei ding tiin MP lar tak Jim Jordan cun a sim.\nRamdang Tlangbawi Mike Pompeo cu Fox thuthang latuin, “Biden acozah hlansawng dingah State Department in ziangvekin timlamnak nan nei?” tiin a suh tikah, “Trump term 2 nakah felfaiten kan ṭhawnaw ding” a ti ih Media le Biden lam ṭantu an mangbang nasa. Pompeo cun, “Ramdang tlangbawi ka si vekin hmun tin ihsin phone ka dawng. Dan vekih pek mi vote zate siar a si tikah Trump in a neh ding. Rinhlehnak ka nei lo” a ti.\nTwiiter hin Final Result a suah hlanih President tling ti pohpoh kan phiat ding an ti ih Trump a tling ti lam poh an hlawn ih Biden a tling ti lam hmuah an hlawn lo. Facebook khalin Trump tlin theinak lam relnak pohpoh ah a hnuainah Biden a neh ding( Biden is projected winner) ti an ngan ringring. Media dang khal Vote diklonak rel ipiangin No Evidene ti an bet ringring. Hi hi Media an rintlak lozia a langfiang nasa.\nTrump neh theinak lamzin hrekkhat: 1. Electoral College lole Election Board in nehtu a phuang(certify) ding a si ih thufel um hlanih media-pawlin an duhduh an rak phuang ve hi umzia a nei lo. Trump khalin Biden thawn kan zuamaw lo, a tluse mi Media pawl thawn kan beiaw tiin hrilawk hlan ihsin a rak ti dah.\n6. Cuhleiah Michigan a um lai. Michigan ah hin EV 16 a um. Vote diklo an thenfai cun Trump in a neh thotho zum a si. Cutin EV 305 lai hmu thei a si. Nb. Hitin a cang ding kan ti lo, a cang thei ka ti mi a si. Trump in a neh ding kan ti lo. Biden in a neh khal kan ti lo. An lamzin a bangaw lai a si. Repubican party hruaitupawl khalin dik le fel zetih kan sung a si ahcun kan sung a si. Hahdamten kan pawm ding. Asinan a dik mi vote siar thluh phawt seh timi hi an au hla a si. Ref: Lal Lian Zual & Meifar Thuthang


Thailand Tlangval In Amah Cawmtu A Pi A That, A Pu Mithmuh Ah >>> – Meifar\nThailand Tlangval In Amah Cawmtu A Pi A That, A Pu Mithmuh Ah >>>\nThailand, Buriram Province ih um tlangval kum 22 mi in amah cawm thangliantu a pi kum 80 mi a that. A suah ihsin a pi in a kilkhawi. May 18, 2021 zinglam nazi 11 hrawngah a pilepu cu rawl an ei, an tupa in a pi ih sam in ava dir ih lamzin ah a vel ciamco. Palik pawlin an hmin cu an tarlang hrih lo.\nA pu ih mithmuh ah a pi cu a vel ciamco, a pu in a kham nan a pu khal a tar tuk zo ruangah a kham thei lo. A pu in vengsung mipi pawl hnenah a sim thei, vengsung mipi pawlin tlangval kum 22 mi cu an dum ih palik pawl an thlen hlanah an kai ngah.\nPalik pawl an va thleng ih tualthattu cu an kai, a pi cu hliamhma nasa zet a tuar ih siizung ih an tuamhlawm rero laiah a hliamhma tuar loin a thi. Palik pawlin thu an sut ih ritheihsii a ri tuk lai ruangah zianghman a rel thei lo, ziangruangah a pi a that ti khal an theifiang hrih lo.\nA nute in ritheihsii a tham ringring, a pi in nun a sim thei nawn lo ruangah palik pawl hnenah hremnak pe dingin a ap ṭheu. Thawng khal a tla zo, a suah hnuah vengsung ah buainak a tuah ringring. A pi ih ngennak ruangah ritheihsii ngawlvel pawl umnak runinn ah an khum, vei tampi an khum zo nan a ziaum thei cuang lo. Ritheihsii tham pawl an retnak ihsin a suah hnu nithumnak ah a pi cu a that’ a ti.\nZinghnam Tumpi In Pitar Damlo A Ei Tum, Hliamhma Nasa Zet A Tuar, Zinghnam Cu An Kap That\nRalhrang Pawlin Tlawngta (4) An Kai


Khawsia Tilian In Kalay Sehvel A Hrut Mithi 3 Um Zo, Harsatnak Na Menlo An Tuar - Chinland Today Media\nKhawsia Tilian In Kalay Sehvel A Hrut Mithi 3 Um Zo, Harsatnak Na Menlo An Tuar\nJuly 30, 2015 1:36 pm·0 comments\nTihang Lilawn Zuktu : Anonymous\nKalay sehvel ih ruah sur ruangah Lairawn ih um Chin mi pawl na menlo in buainak an tong rero. Tilian ruangah mi 3 in annun an caan phah zo tiah thu kan dong.\nTui thla ni 24 insin 30 July 2015 tiang cat banglo in ruah a sur ruangah Lepanchaung, Minhla (Zotlang), Sekan, Sadaw le kiangkap khaw dangdang pawl vaksuak theilo in an kharh tang aw thluh. Letpanchuang ih, Ti a tamtuk ruangah, tiva lilawn khal an siatsuah ih nauhak tlawngkai khal nili lenglo kai thei nawn lo in an um.\n“Letpanchaung BEHS ( 2 ) ih tlawngrak kaitu minhla ( zotlang ) le a thlanglam tlawngta Nauhak pawl tiin a kham , tlawng an kai thei lo nak zarhkhat ti zo. Phone line, tv channel pawl ah harsat nak kan tawng .Letpanchaung le khawhnem pawl Kalay Myo feh thei loin vaphai tiin in kham. Solar in Battery tha a pek neh lo ruangah solar ring pawl zan tin Thimlak ah kan um . Kalay Myo kan peh tlaih thei lo ruangah pursum leilawn nak mangbang an hai in kan um .Minhla (zotlang ) tluan ih fangphun cia mitla an fen thluh.’ tiin Lepanchuang Laihlum Cin Pak cun Chinland Today Media hnenah a sim.\n‘Tihang Lilawn khal tilian in a fen ih a thlang ih Tekungnan khaw kiang lilawn a vung sawt siat Tahan-Letpan tlunta zin le hnuaita zin a pahnihin a pit. Tuisun ah Minhla Lilawn khal a kap a hawrh cim. Zozang lilawn a fen. Kimlai lilawn cu a siat hmaisa lamah a ttang c. Tilian a tthang sinsin. Beidong thlak si’ tiin Jesse khal cun a facebook ah tar lang.\nLairawn Time ih a tarlang dan ahcun Tihang lilawn tidai ih a fen rual ah nupi nu pakhat a fen tel ih tutiang a ruang an hawl hmu hrih lo tiin a tarlang. Hi thuthawn pehpar in mihrek khat cun pacang pakhat le nupi nu pakhat an si tiih rak titu khal an um. ‘Tihang lilawn par ihsin tihang tiva lian rak zohtu Sadaw khaw mi lak khal ah tidai ih fen mi an um. Lilawn par ihsin tiva lian an zoh lai ah tiva in lilawn ban a run hawrh thutthi ih a fen cih. Minung pali cu an luat sal thei nan, nupinu pakhat cu a fen. Pacang pakhat khal a fen tel ih zum a si’ tiin Salai Siang Lian Uk cun a sim.\nTui tilian ruangah Kalay peng ih um loram zatek 85% tluk cu a siatbal ding ah zum a si. Himi ruang ih harsa tuar mi 7000 hrawng an um zo ih, Kalay khawpi Palik zung tiang tidai a thleng tiin Salai Siang Lian Uk cun a rak tarlang. “Harsatnak tongtu pawl cu Bulhram Fimthiamnak Hramthok Tlawng 3-nak, Bulhram Fimthiamnak Sang Tlawng 3-nak (St. Mary) le sak ttheh hrih lo mi inn kau deuh tivak ah an ceng hai. Tualsung mipi in theitawk in an bawm ih, Chin Pawlpi khal in rawl an khaih.” titla in Siang Lian Uk cun a ngan tel. ‘Kan hmuancar tiva (Tahan G Group, YCW kiang ih tiva) in nauhak pahnih a fen!Nauhak kum 7 mi le kum 2 mi an si ih, kum 2 mi cu a ruak an hmu nan kum 7 mi cu tu tiang an hmu hrih lo. Himi hi tthal ahcun tidai a um fangfang ti hrawng a si nan, fur ahcun tidai a tam ve zet.’titla in a facebook ah a tarlang.\nTilian hmun ah Chinland Today Media in mipi hrang cover dingin kan zuam rero lai. Thuhla a theitu in Chinland Today Media ih neih mi Chinland Today Media Facebook Groups ah lole chinlandtodaymedia@gmail.com khaah thuhla rak than peh vivo hram uh.#\n(Visited 1,086 times, 1 visits today)\nChin Deirel Arsi Rev. James Ṭial Dum Pialral In Kaisan\nTualzeh Khua ah Solar Meisa 25 Bun Thok\nZomual Khua ih Inn Kang ah Minung Pali An Thi\nChin Ramkulh Khua 1408 Ah Meisa Ngahlonak Khua 900 Um


Chinland Quo Vadis; Nahnak Co - Buannel News\nChinland Quo Vadis; Nahnak Co\nNEHNAK le Tumtahmi HMU ti mi hi thla hnih khat sungih ngah, lole, kum hnih khat sungih ngah, lole, kum hra le kum kul sung talih ngah tengteng ding tiphunih kanruat pang asile kan palh ding. A bikin ram zalennak le hnam damnak ngah thei ding cun kum hra khal a rei thei, kum zakhat lenglo khal a rei thei, kum thawngkhat khal a rei thei fawn.\nTui kan san ih zalennak taktak kan hmu lo a si khalle thanau ih beidawn ding a si lo: kan fate sanah an run tuan vivo ding. Kan fate san ih an ngah lo asile tesin fa a pehpeh in an run tuan vivo ding. Beidawnlonak lungthin thawn hivek ih kan tuan ahcun NEHTU le TUMTAHMI HMUTU kan si leh tengteng ding,\nA thlengaw rero mi hi leitlun ah kan um. Mizansun ih a cang thei lo ding kan ti mi tuini ah a takih a rung cang tampi an um. Mirang kumpi san kan dung kum zahnih laiah “reilo te ah leitlun ah ram za leng lo a rung piang ding” ti’n an rak ruat dah lo. Asinan, kan hmuh vekin kum rei lo ah leitlun ah ram za lenglo an rung suak.\nKan dung kum li nga lai ah Russia ram ti ih kan theih mi Rusia ram kulhpi (United States of Soviet Russia, USSR) cu rei lo te ah a rung pheldarh thluh dingih ram 10 lai ah a rung cang ding tiin zohmanin an rak ruat ban lo. Leitlun ram hmuahhmuah lakih a cakbik America ram ih hliakhlaitu pawl (CIA) hmanin Russia thu hi an rak thei cia lo, an rak ruat ban lo. Asinan, Rusia rampi cu a hung pheldarh ih zalen ram ziangmaw zat an rung pian phah. Cutivek thotho in Yokoslovia ,etc..cu a rung thenaw darh ih ram thar an rung piang.\nCuruangah, tuini ah nang le kei in “Chiram in zalennak le hnam damak a hmu thei lo ding, Kawl cozah pi khal kan neh taktak thei dah lo ding” kan ti thei pei maw? Tui Burma kan ti mi khal hi a tlunih ram dangdang bangin a pheldarh lo ding ti’n kan ti thei pei maw? Ti thei hrimhrim hlah.\nZiangvek doawknak khalah NEHNAK ti mi cu kan lungthin ah a thumaw ih a um. A do-aw taktaktu cu ziangvek doawknak khalah kan lungthin le lungthin an si. Mai lungthin thunun thei ih neh cia thei tu cun raldo dingih a feh suak hlan ihsin a ral a neh cia. Raldo hlan ihsin ral pawl cu kan neh thei lo ding tiih ruat ih zum tak taktu cun ral cu a neh thei lo ding. Hiruangah ral cu va nautat tukih va hmuhniam tuk ding tinak a si lo, mah le mah za ah za rinsanawknak neitu cun nehnak a co, ti nak a si sawn.\nChinland Qua Vadis? HRUAITU LE POLICY


S.AFRICA PRESIDENT ZUMA HNATUAN IN SUAK – Times Of Chinland\nFebruary 15, 2018 Times Of Chinland World 0\nS.Africa ram President Zuma cun Africa National Conngress ih thu an peknak vekin a sinnak ihsin a ban thu February ni 14 ni ah thu a phuang a si.Africa National Congress Party cu 1994 kum ihsin Africa ram ih Cozah nak latu Party an si.\n“Keimah ruangah zohman an sungral ding a si lo.Keimai ruangah Party khal a kekkuai ding a si lo.Cuiruangah Rampi President sinak ihsin bang dingih thu ka thencat awknak a si” tiah kum 75 ih upa Zuma cun TV ihsin a sim.ANC Party cun Parliament ah an President an duh nawn lo thu Bill tuah dingih an hro laiah Zuma cun suahmai a tum lo thu a simlai ah tuvek ih thil a thlennak a si.\nTuah cun V-President cun 2019 hrilawknak tuah tiang President a tuan ding a si.Cozah upa sinak in milian ih cangtu V-President Rama Fusa cun december thla ah ANC Party hotu dinhmun a co ngah hnuah Zuma suak ding rori in thu a tawlrel.”Parliament ah in duhlonak thuhla Bill an tuah ding ka tih lo.ANC Party le kan mipi hrangah theitawk in hna ka tuan ding.Kan Party dan le dun vekin ka um vivo ko ding”tiah Zuma cun rampi thucahnak a nei.Kum 10 lenglo President a tuannak ah Zuma cu ei ruknak thu in a hminsia zettu a si.\nA TUL AHCUN SYRIA KAP DING(FRANCE)